Patxi Adurriaga dantza errejentari esker onez | Eleka | KAZETA\nPatxi Adurriaga dantza errejentari esker onez\nIRITZIA- Bi hamarkadaren ondotik, Patxi Adurriagak Begiraleak dantza taldearen kudeaketa utzi du. Joseba Aurkenerenak denbora horretan egin lana goraipatzen du artikuluan.\nMende hasierarekin batera, dantza errejenta berria etorri zen Donibane Lohizuneko Begiraleak elkartera. Mutilen taldeez arduratu behar zen eta halaber, mutilen eta nesken arteko koordinazioa egin. Esperientzia handiko errejenta zen, luzaz Hendaiako Akelarre taldean horretan aritutakoa izana baitzen. Garai hartan Begiraleak elkartea bere taldea indartu nahian zebilen, eta Patxi Adurriaga zen horretarako egokiena. Berehala talde eta maila ezberdinak antolatzeari ekin zion. Gure semeak, 11 eta hamar urtekoak zirenez, adin bera, gutti gorabehera, zuten mutikoen taldean sartu zituen. Bere semea talde horretan sartu zuen eta alaba nesken taldean. Eta erran dezaket, orduz geroztik, neskatxa-mutiko horientzat egiazko abentura identitario eta libertigarria hasi zela.\nIdentitarioa diot, Patxi eta Begiraleak elkarteak euskal dantza euskal kulturaren ondare garrantzitsutzat jotzen baitzuten, eta xedeetako bat zen neskatxa-mutiko horiek Euskal Herri baten partaide zirela senti zezaten. Eta libertigarria ere bazen, gaztetxoen arteko kohesioa landuz, koadrila euskaldun gisako eta alai bat sortzea lortu baitzuen Patxik. Kurtsoetan euskara zen beti ezinbesteko elementua.\nPatxi Adurriaga bete-betean sartu zen neskatxa-mutiko haien kudeaketan. Hogeita bi urte hauetan, errejenta izateaz gain, jostuna, sukaldaria, formatzailea, hezitzailea, sortzailea eta bultzatzaile nekaezina izan da, Begiraleak elkarteko dantza taldea goi mailara berriro igoaraziz. Oroit dezagun Begiraleak elkarteko dantzariak aski ospetsuak izan direla beti, batez ere, Betti Bidart errejenta mitikoaren garai emankorretan. Bidarten gidaritzapean, Begiraleak erreferentzia izan zen Lapurdiko dantzarien artean eta Adurriagarekin, goi mailara itzultzea lortu zela, erran beharra dago.\nGaur Begiraleak elkartean, ainitz dira, Patxirekin formatu dantzari gazteak, belaunaldi berria osatzen dutenak, eta dantza taldea kalitate eta ospe handiko bideetatik barna eramateko prest direnak. Eta hori, Patxiren lan handiari aitortu behar zaio, neurri handi batez.\nGogoan diat, 2011n Quebec-era joan ginenean, zer nolako ikusgarri ederrak eskaini zituzten amerikar lurralde haietan, eta zer nolako talde aberats eta jatorra eraman zuen. Euskal ikurrina airoski eraman zuten bazterrez bazter gure nazioaren berri hango jendeei emanez. Eta gauza bera gertatu zen 2016ko maiatzean, independentzia erreferendumaren bezperan, Kataluniara egin genuen bidaian, gure dantzariek Euskal Herriko enbaxadoreak izaten jakin baitzuten. Eta hori dena, Patxiren eta Begiraleak elkarteko gainerako dantza errejentei esker.\nGaur Begiraleak elkartea dantza talde indartsua du, eta horretaz gain, maila ttikiagoetan badu segida ziurtatuta. Hori da Patxik eta beste errejenteek bi hamarkada hauetan egin duten lan handiaren emaitza, luzaz fruitu ederrak emanen dituena. Geroak erranen.\nAurten, Patxik Begiraleak dantza taldeko kudeaketa utzi du, unatua sentitzen baita. Normala da, bi hamarkadetan den-dena eman duena akituta egotea. Pena dugu bihotzean, baina jakin badakigu gauzak eta pertsonak ez direla betiko. Mila esker Patxi, Begiraleak elkartean zurekin batera ibiltzeko aukera izan dugun dantzari, guraso, musikari eta gainerako bazkideen partetik. Guretzat ohore handia izan da zurekin lan egitea eta alde batetik bestera ibiltzea. Badugu zor handia zurekin, nehoiz kitatu ezin izanen duguna. Besarkada handia, Patxi!


Iruu - Trabajos de investigación - 2583 Palabras\nPágina principal Ensayos Iruu\nPáginas: 11 (2583 palabras) Publicado: 20 de enero de 2012\nMITOTIK LOGOSERA: SOKRATES AURREKO FILOSOFIA\n1. Zergatik pasatzen gara pentsamendu mitikotik arrazoira?\nFilosofia giza pentsamendu mitikotik arrazoira igarotzean sortu zen. Gizakiari ez zaio kaltegarri zer den jakite hutsarekin.Munduko hainbat fenomenok hamaika arazo sortzen dizkio gizaki primitiboari. Kontzientzia mitikoa, gizakiari problematiko egiten zaizkion galderei erantzun multzobatek ematen dio.\n2. Zertan datza arrazoizko jarrera?\nJakintza mitikoan, bi alderdi bereizten dira: alde batetik, mitoa unibertsoaren azalpen honi giza agertzen da: bestetik, mitoak magiaren itxuraz hartuz, arazo praktikoak erabaki nahi zituen. Lehen kasuan, jakintza mitikoa unibertsoaren azalpen teorikoa ematen du. Arazo praktikoak berriz, erabakitzeko orduan hark ez zuen erantzun baliodunikematen.\n3. Definitu laburki jakintza filosofikoa.\nJakintza filosofikoak gogoeta bat da, arrazoiak jarrera kritiko eta logiko baten bidez egiten duena.\n4. Zergatik sortu zen Joniako hirietan eta K.a. VI mendean?\nErlijio olinpikoa krisian\nGarai horretako erlijio olinpikoa krisian zegoen. Olinpiko jainkoen sinesgarritasuna galdu zuten erabat herriaren aurrean. Gizarte horretan erlijioakrisian egoteak arazoen birplanteamenduari ateak ireki zizkien, eta, filosofía sortu zen.\nEgoera politikoak ere zeresan handia zuen urrats hartan, Antzinako Grezia, monarkia hierarkikoak zuen boterea, sistema mitiko baten gainean eraikia. Sozialki ordena aristokratikoak zuen hegemonia gizarte gerlari eta heroiko batean.\nJonian, merkataritzan oinarritutako polisindartsuak sortu ziren. Polis horietan gizarte talde berri bat sortu zen, merkatariena.\nHiri-estatu bakoitzak, polis bakoitzak, autonomia osoa gordetzen zuen. Ekonomian, merkataritzak garratzi handia zuen. Politikan, demokrazia landu zen agoraren inguruan; eta diskurtsoak eta logosak eragin handia izan zuten gizarte horretan.\nBeste herriekiko harremanakMerkataritzarekin batera ere, beste herriekiko erlazioak sortu ziren. Ikusmina zabaltzean, ohitura zaharrak eta arauak ere kanpotarrekin aldatzen dira, azalpen eta interpretazio berriak sortzeko. Grezian erlijio lokalistak garrantzia zuen arren, ikuskera kosmopolita horrek zalantzaren bidea ireki zuen.\nAbstrakzioa eta pentsamendu abstraktua ahalbidetu zuen faktore laguntzaileekeragina izan zuten. Grezian: idazkera alfabetikoa, diruaren sorrera, egutegiak,… Horrekin adierazi nahi da hizkuntza zehatzago bihurtzeak garratzi handia izan zuela, filosofiaren sorreran lagun baitzuen zuzenean.\nHoriek lirateke, filosofiaren sorrera bultzatu zuten faktoreak. Une hartan, filosofia, ikuspegi hutsetik banatu zen batez ere mitotik eta erlijiotik. Naturara hurbildu zuten eta kanpokoizakitik gabe mundua ezagutzera; physis naturala nolakoa den azaldu nahi izan zuten, eguneroko fisia. Espiritu positibistaz eta arrazionalistaz baliatuz, fisiaren osotasunaren azken arrazoia aurkitu nahi izan ziten: arjea. Egiaren ikuspegia ere aldatuta zegoen. Lehen erantzunak egiazko existentzia duen zerbaiten bizia ibili ziren diskurtso arrazional baten bidez.\nBeraz, pentsamendu abstraktuarenhelburua mundua ulertzeko interpretazio arrazionalak aurkitzea da.\n5. Filosofia mitotik eta erlijiotik banatu zenean, zer gertatu zen?\nHoriek lirateke, filosofiaren sorrera bultzatu zuten faktoreak. Dirudienez, eragina izan zen zerbait miletotarrengan eta haien espiritua filosofiara hurbildu zuten. Une hartan, filosofia, ikuspegi hutsetik banatu zen batez ere mitotik eta erlijiotik\n6.Zergatik presokratiko hitza ez da batere garbia?\nPresokratiko hitza ez da batere garbia: batetik kronologiari dagokionez oker ugari sortzen dituelako eta ideien historiaren kontrako uste handi bat gizentzen duelako. Presokratiko izeneko filosofo baten baino gehiagoren garaikide da Sokrates. Demokrito, atomismoaren sortzailea, Sokrates bera baino gazteagoa izan arren, presokratikotzat hartzen da;...


Donostia International Physics Center (DIPC) administrazio sailerako hautagai baten bila dabil — Unibertsitatea.Net\nHemen zaude: Hasiera › Iragarkien ohola › Lana › Donostia International Physics Center (DIPC) administrazio sailerako hautagai baten bila dabil\n2019/10/15 - DIPC\nDonostia International Physics Center (DIPC) administrazio sailerako hautagai baten bila dabil\nDonostia International Physics Center (DIPC) maila ertaineko edo goi mailako ikasketak dituen hautagai baten bila dabil administrazio sailerako. Hautatutako pertsonak laguntza emango die DIPCko administrazio eta finantza arduradunei.\nBesteak beste, finantzaketa publiko / pribatua bilatzeko eta garatzeko prozesuan laguntza ematea; prozesu honek biltzen ditu: arduradunaren koordinazioarekin programa / proiektuaren idazketan, jarraipen tekniko eta jarraipen ekonomikoan bai eta justifikapenetan laguntzea.\nGainera, zentroko administrazioko zereginetan eta eguneroko dokumentuen kudeaketan parte hartuko du.\nHautatutako pertsona DIPCko Finantza eta Administrazioko zuzendarien mende izango da zuzenean.\nPrestakuntza: Goi Mailako Lanbide Heziketa edo Lizentziatura.\nHizkuntzak: ingelesez eta euskaraz ahozko eta idatzizko maila altua.\nLanean hasteko berehalako erabilgarritasuna.\nBalioetsiko diren ezagutzak:\nKontutan hartuko da ikerketa-ingurunean trebatua izatea: teknologia-zentroa, ikerketa-zentroa,unibertsitatea, enpresa baten I+G saila, edo antzekoa.\nProiektu Kudeaketan Masterra edo antzekoa\nEpeen arabera lan egiteko gaitasuna.\nZeregin polifazetikoak egiteko borondatea funtzioari eta erantzukizunari dagokionez.\nEkimena eta gaitasuna talde lanerako.\nNazioarteko izena duen ikerketa zentro batean lana egiteko aukera.\nUrtebeteko lan kontratua jardunaldi osoarekin, 2019ko Abendutik aurrera hasteko. Behin betiko lan postua izateko aukerarekin gerora.\nSoldata hautagaiaren profilaren arabera negoziatua.\nInteresa duten pertsonek curriculum vitae (CV) eta aurkezpen gutuna bidali beharko dute jobs@dipc.org helbide elektronikora 2019ko Azaroaren 6a baino lehen.\nHautagaitzak DIPCko zuzendariak izendatutako komisio batek ebaluatuko ditu hurrengo irizpideakjarraituz (puntuazio osoaren zenbatekoa parentesi artean adierazita):\n-Hautagaiaren CVa (%30)\n-Lan-eskaintza honetan adierazitako alderdietan frogatutako esperientzia (%35)\n-Elkarrizketa pertsonala (%35)\nKomisioaren arabera lanposturako derrigorrezkoak diren baldintzak betetzen ez dituzten profilak ez dira ebaluatuak izango. Halaber, elkarrizketa pertsonalaren fasera heltzeko beharrezkoa izango da 65 puntutik gutxienez 45 lortzea CVaren eta experientziaren ebaluaketan. Hautaketa prozesuaren gaineko azken erabakia DIPCko webgunean argitaratuko da ahalik eta azkarren.


Herriak antzokia behar duela garbi geratu zen - Bergara - Goiena.eus\nHerriak antzokia behar duela garbi geratu zen\nMonika Belastegi 2010-03-08 10:16\nMartitzenean egin zen prozesu parte-hartzailearen baitako lehenbatzarra. 65 bat herritar batu ziren eta besteak beste esan zuten, formatu handietarako aretoa eta entsegu gelak izan beharko lituzkeela etorkizuneko antzokiak.\nMartizenean 65 lagun batu ziren askotako kultura ekintzetarako antzokiaren espazio eta funtzioak herritarrekin batera diseinatzeko Udalak deitu duen prozesu parte-hartzaileko lehen batzarrean.\nOrfeoia, Aritzeta, Musika Eskola, banda, orkestra, Jardun, Taun-Taun... askotariko kultura eragileetako ordezkariak batu ziren –gazte gutxi– eta baita herritarrak ere. Agurne Barruso alkatea eta Gobernu taldeko hainbat zinegotzi ere han izan ziren.\nAztiker enpresako bi aholkularik gidatu zuten batzarra eta azaldu zutenez, lehen batzar horren helburua izan da, oro har, "kultura sortzaile, ekoizle eta kontsumitzaileek dituzten beharrak jasotzea".Hain justu, horien berri eman zuten bertaratutakoek, taldetan lehenik, elkarrekin, gero.\nHerrian kultura talde asko eta lan handia egiten dutelako ustea orokorra izan zen batzarrean eta baita antzoki "fundamentuzko" baten beharra dagoela ere, bai herriko taldeek euren ikuskizunak eskaintzeko, zein kanpoko ikuskizunak ekarri ahal izateko.\nBatzarrean batutako askoren iritziz, herrian tradizio handiko taldeak daude –Orfeoia, Aritzeta, Musika banda...– "elkarrekin 400 urte ere batzen dutenak", esan zuen herritar batek, baina ez entseatzeko ezta kontzertutarako leku aproposik ere ez dutela azpimarratu zuten, eta emanaldiak Udal pilotalekuan egin behar izaten dituztela. Era berean, ikuskizun ertain-handi guztiak pilotalekuan egiten direla ekarri zuten gogora.\nBestalde, antzoki faltak eragin du askorendako, herriko taldeen dispertsioa eta harreman eza, eta uste dute antzoki berriak taldeen arteko batasuna ekar dezakeela. Era berean, uste dute, aretoak gune bizia izan behar duela, astegunetan etekina aterako zaiona, ez bakarrik ikuskizun egunetan.\nHorrekin guztiarekin, beharren zerrenda luzea egin zen batzarrean eta horiek asetzeko antzokiak bete beharreko ezaugarriak ere aipatu ziren, besteak beste hauek: ikuskizun handietarako aretoa eduki behar du, behar bezalako eszenatokiarekin eta aulkiak kentzeko sistemarekin; formatu txikiko ikuskizunetarako zein filmak ikusteko beste areto bat ere izan behar du, aforoa handitzeko zein txikitzeko sistemarekin; mota askotako emanaldietarako baliagarri izan behar da eta soinu, argi... kalitate egokiduna; herriko taldeek entseatzeko aretoak izan behar ditu; tailerretarako gelak; kafetegia; eta aparkalekuak.\nAztikerreko aholkulariek esan zuten moduan, martitzenean "Olentzerori gutuna idatzi" zioten herritarrek. Hurrengo batzarra martxoaren 23an izango da eta hartara Udal arkitektoa ere joango da, herritarrek adierazitako beharrak asetzeko egon daitezkeen muga arkitektonikoen berri emateko. Prozesua jarraitzeko jo: http://83.246.72.154/bergara/.


Altzoko Erraldoiaren arrastoei segika, urriaren 31an, "Teknopolis" saioan\nAltzoko Erraldoiaren arrastoei segika, aste honetan, "Teknopolis" saioan\nHorrez gain, saioa Jaizkibelgo aztarnategi batera joango da eta "Koronabirusaren gakoak" atalean aerosolak izango dituzte hizpide Ana Galarraga dibulgatzailearekin.\nAltzoko Handiaren hezurrak. Argazkia: Elhuyar Fundazioa\nAste honetako "Teknopolis" saioa fikziotik errealitaterako bidaia bat izango da. Izan ere, uda honetako aurkikuntzarik handiena izan da Altzoko Handiaren hezurrak lurpetik atera tzea. Kondairaren itzalean zegoen Migel Joakin Eleizegiren irudia gorpuztu dute aurkitutako hezurrek, eta bidea eman dute gizon gazte hura erraldoi bihurtu zuen gaitza ikertzeko. Lourdes Herrasti Aranzadi Zientzia Elkarteko antropologoaren eskutik, hezurren aurkikuntzak ekar dezakeen ezagutza zientifikoaren berri izango du saioak. Bestalde, Sonia Gaztambide Gurutzeta Unibertsitate Ospitaleko endokrinologoarekin akromegalia edo gehiegizko hazkuntza pairatzen duten pertsonak ezagutuko ditu.\nGarai bateko pertsonen arrastoei segika, atzerago egingo du saioak denboran, eta Jaizkibelgo aztarnategi batera joango da. Ez da ohiko aztarnategia, batetik, maskortegi bat delako, eta, bestetik, marea biziak bertaraino iristen direlako. Hortaz, EHUko arkeologoek garaiz miatu ezean, itsasoak eramango ditu hango aztarnak.\nAste honetako "Koronabirusaren gakoak" atalean denon ahotan dabiltzan aerosolak izango dira hizpide. Ezagutzen ditugun transmisio-moduak eta horiei aurre egiteko hartu beharreko neurriak azalduko ditu Ana Galarraga Elhuyarreko dibulgatzaileak.\nIñaki Leturiak aurkeztutako "Teknopolis" saioa larunbatean, urriak 31, izango da ikusgai, 13:00ean ETB1en eta igandean, azaroak 1, 13:35ean ETB2n. Bi saioak eitb.eus bidez ere ikusteko aukera izango da.


Hasiera » Airline News » Hegaldiak Budapestetik Atenasera, Kopenhage, Lisboa, Madril eta beste Ryanair-era\nIrlandako kostu baxuko garraiatzaileak Europako 16 helmugako hegaldiak berrabiarazi ditu Budapesteko aireportutik.\nRyanair-ek esteka esanguratsuagoak itzultzen ditu Budapesteko aireportura\nBerriro abiarazitako helmugak Atenas, Bristol, Cagliari, Catania, Kopenhage, Edinburgo, Lisboa, Madril, Marsella, Mikonos, Napoli, Palermo, Pafos, Porto, Sevilla eta Valentzia dira.\nRyanair-ek astero 35 maiztasun erabiliko ditu 16 ibilbideetan ekainean\nBudapesteko aireportuak Ryanair-ekin lotura esanguratsuagoak itzultzea ekarri du aste honetan, kostu baxuko garraiatzaileak (ULCC) 16 helmugako hegaldiak berrabiarazi baititu: Atenas, Bristol, Cagliari, Catania, Copenhague, Edinburgo, Lisboa, Madril, Marsella, Mikonos, Napoli, Palermo, Pafos, Porto, Sevilla eta Valentzia.\nRyanair ekainean 35 ibilbideetan 16 maiztasun funtzionatuko ditu astero, eta uztailean eta abuztuan astero 47 eragiketa izatera igoko dira. Horrek astero 6,615 eserleku esan nahi ditu ekainean eta 8,883 bai uztailean bai abuztuan.\n“Zoragarria da Ryanair zerbitzu garrantzitsu horien itzulerari ongietorria ematea. Ibilbide horiekin, ULCC beste zortzi herrialde batzuekin lotzen ari da berriro, horietako bost hiriburuekin, helmuga ezin hobeak bihurtuz negozio zein aisialdirako bidaiarientzat ", azaldu du Balázs Bogátsek, Budapesteko aireportuko garraio konpainiako buruak.\n“Txertoa hartu duen Hungariako biztanleriaren proportzioa Europako altuenetakoa da. Hori dela eta, pozten gara gure sarean berriro estekatzen diren lotura ugariek eta abian diren ibilbide berriek konektibitate eta erosotasun hobea eskaintzen diotelako gure bidaiariei, aldi berean merkataritza eta turismoa bultzatzen dituzten bitartean ".\nRyanair DAC Irlandako kostu baxuko aire konpainia da, 1984an sortua. Egoitza nagusia Dublinen Swords-en du, bere lehen oinarri operatiboak Dublingo eta Londreseko Stansted aireportuetan dituena. Ryanair Holdings aire konpainien familiaren zatirik handiena osatzen du, eta Ryanair UK, Buzz eta Malta Air ditu ahizpa aire konpainiatzat.\nAlaska Airlines-ek ordutegi osoa berreskuratuko du Paine Field-en 2022ko udaberrian


Sufritu bai, baina goian | Kirola | Berria\nArrauna. San Miguel ligako taldeak: Portugalete\nSufritu bai, baina goian\nPortugaletek bigarren denboraldia beteko du San Miguel ligan, eta iaz baino lasaiago ibili nahi du, sailkapenean dezente gorago\nBizkaikoa talde beteranoa da, oro har, eta justu antzean dabil arraunlari propioekin\nPortugaleteko arraunlariak, iaz, Pasai Donibaneko estropadan, ziaboga ematen. ANDONI CANELLADA / ARGAZKI PRESS\nKirola lehiaketan txertatzen denean, beti egoten da sufrimendua. Sailkapenaren behealdean ibiliz gero, nabarmena da hala dela, eta goialdean jardunean dabiltzanek ere sufritu egiten dute; beste era bateko tentsioa izaten da, baina egon badago. Portugaletek bigarren denboraldia beteko du San Miguel ligan. Iaz izan zuen aurreneko esperientzia, eta garratza atera zitzaion erabat.\nUstez askoz gorago ibiltzeko taldea eduki arren, komeriak izan zituen jaitsierako kanporaketari ihes egiteko. Apal ibili zen. Gaizki ekin zion ligari, eta zama astun hori gainetik kendu ezinda aritu behar izan zuen gero. Aurten ez du halako sufrimendurik igaro nahi. Goiko sufrimendua ezagutu nahi du. Atzeko zulotik ihes egin, eta gorago ibiltzeko asmotan da Joxean Olaskoaga Aizperro entrenatzailearen eta arraunlariaren taldea.\nHorretarako, hasteko, iazko hutsak konpondu beharko ditu: ezin du gaizki hasi liga. Ondo dakite hori, eta horretan saiatuko dira lehen estropadatik bertatik, Bartzelonan bihar zortzi izango den horretatik. Ustez, zuzendu dituzte iazko hutsak, eta konfian- tzaz daude ondo hasteko. Gero, jakina, arraunlariak dira arraunean egin behar dutenak, eta helburuak gauzatu ahal izateko egokienak direnak bildu behar dira taldean. Alde horretatik, arazo handirik ez dauka, Javi Gonzalez presidentearen egitasmoa diruaren baitan oinarrituta baitago neurri handi batean. Aurten ere bildu du arraunlari esperien- tziadun parea: Juan Zunzunegi galiziar zaildua eta Pedro Laza espainiarra, Castro Urdialeskoa.\nBaina dena ezin izan leuna, eta laztasunak ere aurkitu du lekua Bizkaiko klubean: arraunlari propioen kopurua urri samarra du gauza onerako. Estropada bakoitzean, ontzi bakoitzeko kopuru jakin batek joan behar du, eta Portugaletek eduki, baditu. Baina gerta dakioke taldearen maila jaistea edo nekea pilatzea. Gainontzean, talde beteranoa da. Urte askoan arraunean dabiltzan arraunlari ugari ditu tostetan Jarrillera traineruak. Esperientzia, behintzat, ez zaie faltako. Hori aldeko. Gauzak okertzen ez bazaizkio taldeari, eta neguan eta udaberrian ikusi dena ikusita, iazko arazoetatik urrun behar luke.


Euskadi eta EB: CARUE - Kanpo harremanak - Lehendakaritza - Eusko Jaurlaritza - Euskadi.eus\nEuskadi eta EB: CARUE\nEuropar Batasunarekin lotutako Gaietarako Batzarra (CARUE)\nLEuropar Batasunarekin lotutako Gaietarako Batzarra (hemendik aurrera CARUE esango diogu) lankidetza-organoa da; hain zuzen ere, Estatuko Administrazio Orokorraren eta Autonomia Erkidegoen arteko lankidetza aldeaniztunerako organoa, betiere Europar Batasunarekin lotutako gaiak lantzeko.\n1989. urtean bildu zen lehen aldiz eta Batzarraren araudia Lege bihurtu zen 1997. urtean (2/1997 Legea, Europako Erkidegoekin Zerikusia duten Gaietarako Konferentzia arautzen duena). 1997ko ekainaren 5ean, CARUEak Barne Araudia onartu zuen, baina berriki aldatu egin dute. Urte hartan bertan, CARUEak Autonomia Erkidegoek Europako Batzordearen Batzordeetan parte hartzeari buruzko lehen akordioa adostu zuen eta 2004ko abendaren 9an Europar Batasunaren Kontseiluan Autonomia Erkidegoen parte-hartzea ahalbidetzen duten akordioak adostu zituen.\nGaur egun, Euskal Autonomia Erkidegoa biltzen duen Lan Taldearen laguntzarekin, Konferentzia horren jarduera bultzatzen duen Urteko Lan Plana garatzeko lanean ari da CARUE, modu aktiboan.\nEusko Jaurlaritzaren izenean eta haren ordezkari, Idoia Mendia Justizia eta Herri Administrazioko sailburua joaten da CARUEaren Osoko Bilkuretara; halaber, Osoko Bilkurari laguntzen dion lan-taldean, hau da, Koordinatzaileen Batzordean Guillermo Echenique Kanpo Harremanetarako idazkari nagusiak parte hartzen du.


Filmaketa: planoak eta mugimenduak. - Didactalia: material educativo\nFilmaketa: planoak eta mugimenduak.\nIkasgai honen helburua da gidoi tekniko bat egiteko baliabideak ezagutaraztea, plano mota desberdinak eta mugimendua azpimarratuz.\naurretiazko ezagutza: Ez da behar\nhelburu didaktikoak: Orokorrak: Zinemako gidoi bat egiteko ezaugarri teknikoak (planoak eta mugimendua) ezagutzea eta bereiztea. Berariazkoak: Planoa zer den jakitea. Plano baten eta eszena baten hasiera eta amaiera identifikatzea. Plano motak bereiztea. Kameraren angeluazioak identifikatzea. Kameraren altuera normala eta altua bereiztea. Kameraren mugimendu motak identifikatzea.\nPalabras clave: mugimendua planoak ikus-entzunezko lengoaia\nURL repositorio: /repositorio/06042010/d5/es-an_2010040632_9114842\nMapa Conceptual sobre Filmaketa: planoak eta mugimenduak.


Alba kontseilariak Herri Lanetako zuzendari orokor Jose Luis Echavarrik (eskuinaldean) proiektuaren inguruan emandako azalpenak entzuten ditu, enpresa kontratistetako zuzendarien aurrean. ( irudia handitu )\nHerri Lan, Garraio eta Komunikazio Departamentuko kontseilariak, Laura Alba Cuadrado, gaur goizean bisitatu ditu Pirinioetako Autobiaren bigarren zatiko lanak (A-21), Eloko udal mugartean, eta alde horretan aurkitutako eta autobiaren trazaduran kokatutako aztarnategi arkeologikoa.\nPirinioetako Autobiaren lanak, une hauetan, bigarren zatiko exekuzio fasean daude, egungo N-240 errepideko (Elo) 16,5 puntu kilometrikotik 28,5. punturaino (Izko).\nEraikuntzaren ondorioetarako, bigarren zati hau bi azpi zatitan zatitu da: 2.1, Elo eta Getze / Idotzingo loturaren artean, eta 2.2. puntua, azken puntu hori eta Izko artean. Egun, lehen azpi zatiko lanak egiten ari dira.\nBere trazadura N-240 errepideko 16,5 kilometroaren parean hasten da, gutxi gorabehera, Untziti ibaia gainditu ondoren, Noain eta Elo arteko Pirinioetako Autobiaren proiektua definitutako trazadurarekin koordinatuz. Puntu horretatik aurrera, hala ere, trazadura egungo N-240 errepidetik banatzen da eta iparralderantz jotzen du Elo eta Getze herriak inguratzeko, Elortz ibaiko bailarak sortzen duen iparraldeko mendi-magal paretik igarotzeko.\nAlba kontseilaria, Arizkoako aztarnategian aurkitutako zenbait objektu aztertzen. ( irudia handitu )\nGetze herriraino iritsi ondoren, trazadurak hegoalderantz jotzen du, herri hori ekialdetik inguratzen du eta N-240 errepidearekin gurutzatzen da 4,900 puntu kilometrikoaren parean. Bertan, Getze / Idotzin lotura kokatzen da.\n2.1 azpi zati honek 4.900 metroko luzera du eta 12.119.078,76 euroko adjudikazio aurrekontu bat. Kontratuaren arabera, lana 2008ko martxoaren 31n amaituko da. Lana honako aldi baterako enpresa-elkarte honi adjudikatu zaio: Harinsa Navasfalt / DHO\nBigarren azpi zatiko trazadura, Getze / Idotzingo loturaren eta Izkoren artean, aipatutako lotura gainditu ondren hasten da eta Elortz ibaia gurutzatzen du biaduktu baten bidez. Hortik eta 8,500 puntu kilometrikora arte, autobia Elortz ibaiaren bailaratik igarotzen da, N-240 errepidearen hegoaldean.\n8,900 puntu kilometrikoan autobia berriz gurutzatzen da N-240 errepidearekin, eta hura azpiko pasagune bat gainditzen da. Azken bidegurutze horren ondoren, autobia berria bere trazaduraren amaiera arte igarotzen da, N-240 errepidearen iparraldean eta horrekiko paraleloan. 11,760. puntu kilometrikoaren parean Izkoko lotura kokatzen da. Azpi zatiaren amaieran, 12,184. puntu kilometrikoan, trazadurak bat egiten du N-240 egungo errepidearekin, Loiti Gainaren gailurretik gertuko zonaldean.\nAzpi zati honek 7.290 metroko luzera du eta 20.625.760,86 euroko adjudikazio aurrekontu bat. Kontratuaren arabera, lanak 2008ko ekainaren 30ean amaituko dira. Lana aldi baterako enpresa-elkarte berari adjudikatu zaio: Harinsa Navasfalt / DHO.


Hadroi Talkagailu Handia - Wikipedia, entziklopedia askea.\nHadroi Talkagailu Handia\nPartikulen azeleratzaile eta kolisorea\n(«Large Hadron Collider» orritik birbideratua)\nLHCa (Hadroi Talkagailu Handia —ingelesez: Large Hadron Collider—) CERNean kokatutako partikula-azeleragailu eta talkagailu bat da. Genevatik gertu dago, Frantzia eta Suitzaren arteko mugan. 7 TeVerarteko energia duten hadroi sortak, protoiak zehazki, talkatzeko diseinatu zen, eta bere asmo nagusia partikulen fisikako eredu estandarraren baliozkotasuna eta mugak aztertzea da; eredu hau partikulen fisikako marko teorikoa da. Honi buruz energia maila altuetan bere haustura ezagutzen da.\nHadroi Talkagailu Handiaren (LHC) azeleratzaileen katea.\nTalkagailuaren barnean bi protoi sorta kontrako norantzatan azeleratuak dira argiaren abiaduraren %99,99ra iritsi arte eta euren artean talkarazten dira, Big Banga gertatu eta berehala gertaturiko gertakariren batzuk irudikatzea ahalbidetuko luketen energia oso altuak eraginez (baina eskala subatomikoan).\nLHCa munduko partikula azeleragailurik handi eta energetikoena da. Elektroi eta Positroien Talkagailu Handiarentzat (LEP ingelesezko siglez) sortutako 27 kilometroko luzera duen tunela erabiltzen du eta 34 herrialde eta ehunka unibertsitate eta laborategitako 2000 fisikari baino gehiagok honen eraikuntzan parte hartu dute.\nBehin bere funtzionamendu tenperaturaraino hoztuta, 1,9 gradu Kelvinekoa dena (zero absolututik gora 2 gradu baino gutxiago, zehazki -271,15 °C) lehen partikula sortak 2008ko abuztuak 1ean txertatuak izan ziren, eta talkagailuaren ibilbide guztian zehar mugiarazteko lehen saiakera urte bereko irailak 10ean egin zen. Energia altuan egin beharreko lehen talkak 2008ko urriak 21erako aurreikusita zeuden arren, esperimentua atzeratua izan zen iman supereroaletako bat hozten duen helio likidoaren ihesa eragin zuen.\n2009ko amaieran berriz ere martxan jarri zen eta urte horretako azaroak 30ean partikula azeleragailurik potenteena bihurtu zen bere sortetan 1,18 TeVeko energia lortuz, Tevatron estatubatuarrak aurretik ezarritako 0,98 TeVeko errekorra gaindituz. 2010eko martxoak 30ean LHCko lehen protoi talkek 7 TeVeko energia lortu zuten (euren artean bakoitza 3,5 TeVekoa zen bi sortak talka egin ondoren), saiakera mota hauetarako errekor berri bat izan zena. Talkagailua errendimendu erdian arituko da bi urtez, eta hauek igaro ondoren 14 TeVeko bere gehieneko energiara eramatea aurreikusten da.\nTeorikoki tresna honek Higgs bosoia bezala ezagutzen den partikularen existentzia baieztatzeko balio izango duela espero da, "Jainkoaren partikula" edo "masaren partikula" bezala ere ezagutzen dena. Partikula honen behaketak fisikaren eredu estandarraren iragarpenak eta "lotura galduak" baieztatuko lituzke, eta gainerako funtsezko partikulek masa bezalako propietateak nola lortzen dituzten azaldu ahal izango litzateke.\nHiggs bosoiaren existentzia egiaztatzea pauso esanguratsu bat izango litzateke Bateraketa Handiaren Teoria baten bilaketan, ezagutzen diren lau funtsezko elkarreraginetatik hiru elkarlotzea bilatzen duena; hortik kanpo soilik grabitatea geratzen da. Gainera, bosoi honek grabitatea beste hiru indarrekin alderatuz gero hain ahula zergatik den azalduko luke. Higgs bosoiarekin batera teorikoki iragarriak izan ziren beste partikula batzuk ere sortuko lirateke, zeintzuen bilaketa ere planifikatu baita, strangeletak, mikrozulo beltzak, monopolo magnetikoa edo partikula supersimetrikoak kasu.\nMultimedia: Large Hadron Collider\n↑ «Berria Estilo Liburua» www.berria.eus . Noiz kontsultatua: 2019-02-19.\nAzken aldaketa 28 azaroa 2019(e)an, 20:23(e)tan\nOrriaren azken aldaketa: 28 azaroa 2019, 20:23.


June 2013 – Oficina Internacional de Prensa de Navarra\nJun 24, 2013 by OIP Webmaster in Info Erabilgarria\nEntzierroa arratsaldean toreatu beharreko zezenak Santo Domingoko ukuiluetatik zezen plazara eramateko premiaren ondorioz sortu zen.\nGazteek zezenen aurrean korrika egiten duten Entzierroa ez zen gaur egun ezagutzen dugunaren moduan hasi. Hasieran, XIX. mendeko hastapenean, zezenak zaldizko talde batzuen bidez zuzentzen ziren. Urteak aurrera egin ahala, harakinak batu zitzaien, gehiengo batean, eta XIX. mendearen bukaeran jada korrikalariek zuzendu zituzten. Une horretatik aurrera, entzierroa jaietako ekintzarik garrantzitsuenean bihurtu zen.\nJun 24, 2013 by OIP Webmaster in Jaia informatzea


UEUn eta udan euskara ikasle izan direnentzako laguntzak 2014\nUEUko ikastaroetan parte hartzen duten langabetu eta ikasle oiartzuarrek laguntza jasoko dute.\nUEUko ikastaroetan parte hartzen duten Oiartzungo ikasle eta langabetu guztiek matrikularen eta egoitza gastuen erdia jasoko dute (gehienez ere 185 euro arte) aurten ere.\nIrailaren 12a arte egin daitezke eskaerak. Ikastaroa bukatu eta parte-hartze ziurtagiria jasotzen denetik aurrera aurkeztu daitekez diru-laguntza eskaerak.\nUdaletxeko erregistroan aurkeztu behar den dokumentazioa hau da: matrikularen ordainagiriaren kopia, 2013-2014 ikasturtean ikasle edo langabe izan direnaren ziurtagiria eta UEUk ematen duen parte-hartze ziurtagiria.\nUEUko udako ikastaroak ekainaren 30etik aurrera izango dira. Ikasleei diru-laguntza ikasle oiartzuarren parte-hartzea sustatzeko asmoz ematen du Udalak, goi mailako hezkuntzan ere euskaraz egiteko eskubidean aurrera egiteko. Ikastaro hauek aurrera ateratzeko, 200 euroko diru-laguntza ere emango dio Udalak Udako Euskal Unibertsitateari.


八月 | 2018 | Osatzetik Arintzera\nYou are browsing the archive for 2018 八月.\n%x %A in Dolua, Sin categoría\nKukai dantza konpainiak eskainiko du gaur “Adio” ikuskizuna Arantzazuko santutegian (sarrerak agortuta), Donostiako Musika Hamabostaldiaren barruan. Obra honekin, berriki hildako Iñaki Beristain eta Bitoriano Gandiaga fraide frantziskotarrei omenaldia egingo diete. “Ariketa espiritual” hau aurrera ateratzeko, Landarbaso abesbatzak (Errenteria), Iñaki Salvador piano joleak, Oñatz dantza taldeak (Oñati) eta Pello Zabala frantziskotarrak parte hartuko dute.\nAgur esatea arte bat da. Ez da erraza sarritan. Nik neuk ere garai batean esaten nuen esaldi errepikatu hura, “agur esatea ez zait gustatzen”. Eta gustatu-gustatu, segitzen dut atsegin barik, baina honen garrantziaz ondo jabetu naiz. Oñatiko maisuak ondo deskribatzen du ataka zail hau aspaldiko abesti honetan:\nAgurraren lezio hori ikasteko\nAhazten jakin behar\nLezio hori ez dago ikasterik\n(Hala esaten dizuet nik)\nHau guztia dator bi hileta elizkizun eduki dudalako denbora gutxian, Eibarren eta Oñatin. Horietako batean, hildakoak bidea samurtu egin zion familiari haren bizitzaren azken asteetan, dena argi utzita, serenitatearekin.\nAgurraren lezio bat.\n%x %A in Zineman\n1939koa da zainketa aringarriekin lotu dezakegun lehenengo pelikula historian. Medikuntzaren historiaren lekukotza ona da gainera, Bigarren Mundu Gerraren hastapen haietan glioma baten neurokirurgia jasotzen duena. Baina horretaz gain, medikua eta gaixoaren arteko komunikazioaren garrantziaz ohartzen dute bete-betean, medikuak berri txarrak eman behar dituenean eta egiten ez duenean, kasu honetan. Informazioa azkenean pazientearengana (Bette Davis) iristen denean zer gertatzen den. Eta pronostiko txarra jakitean, zein den emakumearen erantzuna, zelan egiten dion aurre heriotzari.\nOso film txalotua izan zen garai hartan “Dark Victory”, Oscar sarietarako hautagaia izan zena, baina aurkari latza eduki zuena (“Gone by the wind” film klasikoa). Aktoreen artean, orduan gaztea zen Davis protagonista nagusiaz gain, Humphrey Bogart eta Ronald Reagan ere egon ziren. Zuri-beltzezko pelikula aitzindaria hainbat puntutan, bidea zabaldu ziena beste hainbat filmi.\nInfo+: Zainketa aringarriak eta zinema.\nDoktorea: Ez egin ahal duzun guztia!\n%x %A in Sin categoría\nEspektro handia dago “dena” egitetik “ezer ez” egitera. Bi muturretan daude, goitik basakeria, ankerkeria edo egoskorkeria terapeutikoa, eta behetik utzikeria terapeutikoa edo pertsonaren abandonua. Baina zer da “amore ematea”? Non daude mugak sendatzetik zaintzera igarotzeko bidean? Mamitsua da “¡Doctor, no haga todo lo posible! De la limitación a la prudencia terapéutica” liburua, (Pablo Requena, Ed. Comares 2017). SECPAL 2018an harrapatutako ehizakia, oheburuan dudana.\nEsparru zabala da hau, ahalegin terapeutikoaren mugatze edo egokitzearena. Hainbat faktore daukagu aurrean, eta horietatik guztietatik bat odol-transfusioa da. Mahai gainean dagoen gai eztabaidagarria da, goitik (“dena” egiten) dabiltzanek zalantzarik agertzen ez badute ere. Pertsonei baino analisiei begiratzeak dakarrena horixe da, hemoglobina kopuruak goratzea lehenik eta behin, eta gero (akaso) pentsatzea. Zenbaki okerrak zuzentzea azken finean, kontuan hartu barik horrek bizi-kalitatean onura edo asaldura ekarriko dion gaixoari. Sintomak arinduko dituen transfusioak (indar falta, arnasestua, makalaldi orokorra…), edo bakarrik gure kontzientzia lasaituko duen. Hemoglobina 8tik behera berriro jaitsiko den arte.\nOsakidetzak medikuoi inkesta bat bidali digu, hain zuzen ere, honi buruz. MAPBM (Maturity Asessment Model in Patient Blood Management) izena dauka egitasmoak, eta euren webgunean esaten duten moduan: “Patient Blood Management (PBM) estrategiarik hoberena da ospitaleetan egiten diren transfusioak prebenitzeko edo ebitatzeko, eta OMEk 2010etik egiten duen gomendioa da, eta 2017tik Europar Batasunak. PBM egitaraua martxan ipintzea transbertsala da erakunde guztian, eta antolatze kultura eraldatzea dakar”.\nHizkuntza ulergarrian, profesionaloi eskatzen digute sintomak kontuan hartzeko paziente bat transfunditu baino lehen, analisietako baloreak errelatibizatuz. Hau da, arnasesturik edo asteniarik ez badago, jarduera fisikorik baldin ez badago, gaixoa oheraturik dagoelako edo aulkitik ezin delako jaiki, gaitasun kognitiboa galduta baldin badauka, transfunditzen tematzea alferrikakoa izateaz gain basakeria terapeutikoa da. Izan ere, baliabide urria eta balio handikoa da odola, “garestia” nahi baduzue.\nOdola urrea da.\nBalkanetako suminetik (eta saminetik) bakera\n%x %A in Bizi gara!, Suminetik bakera\nDubrovnik, Srebrenica, Sarajevo, Mostar, Banja Luka… Badaude izen batzuk iltzatuta gelditu zaizkigunak. Ondo ahoskatzea kostatzen zaizkigun izenak. (Ez hain) urrutiko lekuak izendatzen dutenak, duela 20 urte baino gehiago sarraskiak pairatu zituztenak. Gorrotoa, sumina, izua, umilazioa, despertsonalizazioa eta samina jasan zituzten lekuak (edo, batik bat, bertako biztanleek).1991 eta 1995 artean luzatu ziren 4 urtez Jugoslaviako Gerrak. Eslovenian lehenengoa, arinena, Hamar Egunetako gerra. Kroazian bigarrena, askoz latzagoa eta suntsitzaileagoa. Azkena Bosniakoa izan zen, hiruetatik konplexuena eta gordinena, subkonsziente kolektiboan ondo txertatuta daramaguna.\nBosniari buruzkoa da, hain zuzen ere, TV3eko “30 minuts” saioak ekarritako dokumentala (moltíssimes gràcies, Jordi): “Ni oblit, ni perdó”. Izenburuak ondo iradokitzen du mamia, laburbilduta: Gatibuen esparru batean jardundako soldadu baten ankerkeriak plazaratzen ditu erreportajeak. Izena duen esparrua eta izen-abizenak dituzten gatibuak. Izena eta abizena ere badituen munstroa da protagonista nagusia. Nortzuk diren bosniarrak edo musulmanak eta zeintzuk serbiarrak edo serbo-bosniarrak zehazten da, baina modu lausoan, ziur aski konszienteki. (“’71” pelikula irlandarrak ere ederki islatzen duen nahasmendua, Belfasten soldadu britaniar batek bestaldeko marra gurutzatzean sentitutako noraeza).\nBaina Balkanetara itzulita, eta borreroarengan fokua ipinita bete-betean, deskubrituko dugu gizon bat, soldadua zenean baino 20 urte helduagoa, kartzelatik pasatutakoa eta zigortutakoa, Finlandiaraino urrundutakoa. Izen-abizenak dituzten biktimei barkamena eskatzeko beharra sentitu duen pertsona. Kasu bakanetakoa. Une batean, esparru hartan gatibuekin ibilitako psikiatrak galdetzen dio zergatik eman duen urrats (ausart) hori. Ez da argi gelditzen, torturatzaile izandakoak azaltzen du psikologo askorekin gogor lan egin zuela presondegiaren barruan, egindako minaz konturatu arte. Ez dakigu atzean arrazoi erlijiosoak egongo diren. Edozein modutan, enpatia sentitzera iristen da, eta hortik errukia praktikatzera. Haren biktima (edo euren senide) batzuekin aurrez aurre egotea lortzen du, krimenak gertatutako kuartelean bertan gainera, orduko eszenatoki makabroan bertan.\nBiktimen eta senideen aldetik barkatzea eta ahaztea beste kontu batzuk dira. Ezin dute egin, “ni oblit, ni perdó”, alabaina. Hori ere gizatiarra da, mendeku gogoak sentitzea bezala edo saminean eta gorrotoan enkistatuta bizitzea legez. Baina pertsona bati barkatzea ez da bakarrik berari egiten diozun mesede bat, zeure buruari baizik. Barkamena eskatzen duen pertsona batek handiagoa edo txikiagoa den zama bat gainetik arindu nahi eta behar du. Iraganalditik apur bat askatu eta aurrera begira jarri nahi du bere burua. Eraldaketa bat izan, pertsona hobeago bihurtu, munstrokeria bazter batean laga. Maila handiko helburuak beti ere. Azken buruan oso pertsona gutxi benetan lortzen saiatzen direna. Urrats erraldoiak, Jendea (maiuskulaz) soilik ematera ausartzen dena. Apaltasuna eskatzen duena, biktimen aurrean umiliatzea eta nolabait biluztea eskatzen duena.\nKuartel hartan lan egin zuen psikiatrak, biktima askorekin ibilitakoa, borreroaren damuari benetakoa dela irizten dio, eta horrela jakinarazten dio. Biktimek ez bezala, bakerako aukera hori ematen dio. Beharbada denbora kontua da biktima eta senide batzuk bake horretara ere iristen lortzea. Barkatu eta ahaztu ahal izatea, alegia. Ariketa zaila, inondik inora. Merezi duena, zalantza barik.\nPD.- Zer da bakea? Akaso, urteak igaro ondoren, gudaleku izandako ibarretara itzultzea da. Garai batean gorpuak egondako ibaietan ibiltzea beste modu batean, piragua batean adibidez. Soča haranean (Eslovenia) esate baterako. Orain paradisu, beste garai batzuetan infernu.


Inmobiliaria Urme Txingudi Korrika: 20 urte muga lasterka zeharkatzen – Irunero\nUrriaren 6ean, larunbatean, ospatuko da Inmobiliaria Urme Txingudi Korrika. Lasterketaren 20 edizioa izango da aurtengoa eta, aurreko edizio guztietan bezalaxe, Txingudi Badia osatzen duten hiru hirietatik igaroko da. Aurtengo edizioaren nobedade nagusia Txingudi Korrikan behin erabiltzeko dortsal txipak erabiliko direla da.\nAzken zazpi urteetan bezala, Txingudi Korrikaren aurtengo ibilbidea ere 10 kilometrokoa izango da. Hendaiako Florida kaian kokatuko da lasterketaren abiapuntua eta, Irungo erdialdeko kaleak zeharkatu ostean, Hondarribiko Hondartza kiroldegiaren kanpoaldeko atletismo pistetan egongo da helmuga.\nAurtengo nobedade nagusia lasterketan behin erabiltzeko dortsal txipak erabiliko direla da. Izen-emateak 13 euroko prezioa izango du aurten eta lasterketaren 20. edizioa ospatzeko kolore arrosa eta beltza aukeratu dira kamiseta apaintzeko. Izen-ematea probaren egunean bertan eginez gero, dortsalaren prezioa 18 eurokoa izango da.\nParte-hartzaileek bi bide izango dituzte aukeran lasterketan izena emateko. Internet bidez Kirolprobak webgunean eman ahalko da izena. Izen-ematea era presentzialean egin nahi bada, Mendibil Merkataritza Guneko LeireSport eta Hondarribiko Papykop dendetara edo Palmera Montero Eraikinean BATek daukan bulegoan, 9:00etatik 14:00etara, hurbiltzeko aukera izango dute interesatuek. Korrikalarien poltsak urriaren 5ean, ostiralean, Dunboako egoitzan edo irteera puntuan lasterketaren egunean jasotzeko aukera egongo da.\nHelmugara iristen diren lehen 10 emakume eta gizon, lehen Hendaiar, Hondarribiar eta Irundarrentzat, lehen 3 roller eta lehen 3 handbikentzat sariak egongo direla jakinarazi du lasterketaren antolakuntzak. Hortaz gain, lasterketan 4 erbi izango dira ibilbidean zehar 3´45,4´, 4´30 eta 5´erritmoa jarraituko dutenak, helburu bat lortu nahi duten korrikalariei gida moduan laguntzeko. Hasiera puntura iristeko, 14:45etatik 15 minutuko tartearekin funtzionatuko den autobus zerbitzua edo itsasontzi zerbitzua erabili ahalko dute probako parte-hartzaileek lasterketaren hasiera puntura iritsi ahal izateko.\nAzken urteetako parte-hartzea\nAzken urteetako datuak ikusita, 600-650 izen-emate lortzea espero da. 2015 urteko lasterketan lortu zen parte-hartzaile kopuru altuena, 793 korrikalarik parte hartu baitzuten proban. Ibon Muñoz Bidasoa Atletiko Taldeko ordezkariak azaldu duenez, ordutik, izen-emate kopurua murrizten joan da sektorea beherakadan eta saturaturik aurkitzen baita.\nTxingudi Korrika Txikia\nLarunbat goizean, berriz, Txingudi Korrika Txikia lasterketaren txanda izango da. Stadium Galaren alboko zelaian korrikalari txikientzat antolatzen den 4. edizioa izango da aurtengoa. Lasterketan urte bat eta 13 urte bitarteko korrikalariek parte hartuko dute eta izen-ematea dohainik izango da.\nHelburu lehiakorrik gabeko lasterketa izango da eta saria probaren amaieran parte-hartzaile guztientzako prestatuko den hamaiketakoa izango da. Gainera, proba hasi aurretik, Bidasoa Atletiko Taldeko entrenatzaileek kirola egin aurretik egin beharreko beroketa jarraibideak emango dizkiete parte-hartzaile gazteei.\nPosted in KirolakTagged irun, irunero, kirolak, Lasrterketa, Txingudi Korrika


UDALAK, ONDAREAREN HEDAPENERAKO BILBAO IZAN PROGRAMAKO BISITA GIDATUEI EKINGO DIE BERRIRO MAIATZEAN, EDIZIO HONETAN BERRIRO ERE HIRIKO AUZOETAN ZENTRATUZ, BEGOÑAKO ELIZATE ZAHARRAREN HEDAPENEAN, HAIN ZUZEN ERE – Bilbao Kultura\nHome » Berriak » Bilbao Kultura @eu » UDALAK, ONDAREAREN HEDAPENERAKO BILBAO IZAN PROGRAMAKO BISITA GIDATUEI EKINGO DIE BERRIRO MAIATZEAN, EDIZIO HONETAN BERRIRO ERE HIRIKO AUZOETAN ZENTRATUZ, BEGOÑAKO ELIZATE ZAHARRAREN HEDAPENEAN, HAIN ZUZEN ERE\nMaiatzaren 8tik 31ra oinezko ibilbide gidatua proposatuko zaio jendeari, Otxarkoaga auzoko ondarea, bitxikeriak eta azken urteetako historia ezagutzeko.\nBisitak, euskaraz eta gaztelaniaz, asteartetik larunbatera egingo dira, goizez eta arratsaldez, eta aurretik erreserba egin beharko da 94 401 00 10 telefono zenbakian. Erreserbak datorren ASTELEHENETIK, apirilaren 26tik, aurrera egin ahal izango dira.\nBilboko Udalak maiatzean ekingo die berriro Hiriko gune berezietara egiten diren bisita gidatuei, ondarearen hedapenerako Bilbao IZAN programaren barruan. Edizio honetan berriro ere auzoei begiratuko zaie, Begoñako elizate zaharraren hedapenari, hain zuzen ere. Hiriko higiezin bereziak eta gertakariak historiaren eta ondarearen ikuspegietatik ezagutzera zuzendutako zenbait edizioren ondoren, datozen hilabeteetan bisitek Begoñako elizatea izan zenaren zenbait txokora helduko dira, Otxarkoagatik hasi eta ondoren Txurdinagatik, Zurbaran-Zurbaranbarritik eta Loruritik jarraituz.\nHorrela, maiatzaren 8tik 31ra oinezko ibilbide gidatua proposatuko da Otxarkoagatik, Kepa Enbeita Urretxindorra plazatik (Bilboko Metroaren ahoaren aurrean) abiatuta, auzoaren azken urteetako historia, bitxikeriak eta ondarea ezagutzeko. Tokiko ondarearen hedapenerako bisita gidatu horiek 2005ean jarri ziren martxan, eta bisita kopurua handituz joan da, jendearen artean izan duten harrera bikaina dela eta.\nUne horretan sortu zen auzoko elkarte mugimendua, denboran zehar jarraipena izan duena eta gaur egun Otxarkoaga Bilbo osoan elkarte arloko inplikazio handiena duen auzoetako bat izatea eragin duena. Bertako kaleetan, Frantzian “ahizpa bikia” duen eliza bat, merkatu “txinatar” bat eta baita Ekoizpen Eszenikoko Zentro modernoa (Harrobia Eskena) ere aurki ditzakegu.\nEta badaude guardien etxeak, “txakolin” zaharra, edo urte luzez Bizkaia osora “donuts” ezagunak eraman zituen eta gaur egun desagertuta dagoen Ocharpan lantegitik sortzen zen usaina gogoratzen dutenak. Kaleen izenek lekuaren historiari, antzinako dorre-etxeei eta Erdi Aroko leinuei, baserri lasaiei eta “lanbide” bitxiak zituzten biztanleei buruz egiten digute berba.\nBisitak euskaraz eta gaztelaniaz izango dira, astearteetan eta asteazkenetan 16:00etan eta 18.00etan; ostegunetan eta ostiraletan 10:00etan, eta 17:00etan (ostiral arratsaldez euskaraz) eta larunbatetan 10:00etan, eta 12:00etan, datorren maiatzaren 27ra arte. Bisita euskaraz egin nahi duten taldeek eguna eta ordua adostu ahal izango dute. Bisitak ordubete eta erdi inguruko iraupena izango du, eta talde bakoitzak, gehienez ere, 30 pertsona izango ditu. Hori dela eta, beharrezkoa izango da aurretik erreserba egitea 94 401 00 10 telefono zenbakira deituz (astelehenetik igandera, 08:00etatik 20:00etara), BIHARTIK, apirilaren 26tik, aurrera. Bisitarako topalekua Kepa Enbeita Urretxindorra plaza (Bilboko Metroaren ahoaren aurrean) izango da.\nBISITA GIDATUAK “Begoñako elizate zaharraren hedapena: Otxarkoaga”\nMaiatzaren 8tik 31ra\nDoakoa. Erreserba zabalik apirilaren 26tik aurrera: 94 401 00 10 / 010 (astelehenetik igandera 08:00etatik 20:00etara).\n← BIDEBARRIETA KULTURGUNEAK LUISA ETXENIKE IDAZLE DONOSTIARRAREN “ABSOLUTA PRESENCIA” AZKEN ELEBERRIAREN AURKEZPEN EKITALDIA JASOKO DU ASTEAZKENEAN\nBILBOKO UDALEKO KULTURA SAILAK BERE DATU BASEA EGUNERATZEKO PROZESUA HASI DU, HERRITARREK GEHIEN INTERESATZEN ZAIEN INFORMAZIOA NAHI DUTEN BEZALA, PAPEREAN EDO BALIABIDE DIGITALEN BITARTEZ, JASO DEZATEN →


Jeju - Wikipedia, entziklopedia askea.\n33°22′00″N 126°32′00″E / 33.366666666667°N 126.53333333333°E / 33.366666666667; 126.5333333333333°22′00″N 126°32′00″E / 33.366666666667°N 126.53333333333°E / 33.366666666667; 126.53333333333\nJeju edo Jeju probintzia autonomo berezia (Hangul: 제주특별자치도; Hanja: 濟州特別自治道; RR: Jeju teukbyeoljachido; MR: Cheju T'ŭkpyŏlchach'ido) Hego Koreako probintzia da, Koreako penintsularen hegoaldean dagoena. Probintziak Jejudo uhartedia barnean hartzen du. 1.848 kilometro koadroko eremua du, eta 2017an 678.772 biztanle zituen. Hiriburua, Jeju Hiria, uhartearen iparraldeko kostaldean dago.\nJejudo Koreako itsasartean dago. Sumendi-jatorriko uharte menditsua da, eta bertan dago herrialdeko mendirik garaiena: Hallasan (1.950 metro). 26 uharte txikik osatzen dute; 1.848 kilometro koadroko eremua hartzen du guztira.\nArrantza eta nekazaritza (arroza, kotoia, soia) dira ekonomia-jarduera nagusiak. Industria gutxi garatua dago (janari-industria, ehungintza, industria kimikoa), eta hiri garrantzitsuenetan baizik ez dago.\n↑ South Korea: Administrative Division. citypopulation.de (Noiz kontsultatua: 2018-4-14).\nOrriaren azken aldaketa: 25 urtarrila 2020, 19:37.


Irekia Eusko Jaurlaritza - Gobierno Vasco :: Bake eta Bizikidetza Planean aurreikusitako 18 ekimenetatik 17 abian daude jada\nBake eta Bizikidetza Planean aurreikusitako…\n\nBake eta Bizikidetza Planean aurreikusitako 18 ekimenetatik 17 abian daude jada Iturria: Irekia\n\n\n\n\n\n\n«Eusko Jaurlaritzak uste du bake-prozesuan eta bizikidetza normalizatzeko prozesuan murgilduta gaudela dagoeneko; ez da iritsi behar den zerbait: hemen da. Atzera bueltarik gabeko prozesu bat da, gehiengoaren borondate sozialek bideraezin egiten baitute atzera buelta», ziurtatu du Bake eta Bizikidetzarako idazkari nagusi Jonan Fernándezek.\nEusko Jaurlaritzak iazko amaieran onartutako Bake eta Bizikidetza Planaren ekimen ia guztiak (18etatik 17) abian daude jada, urteko lehen seihilekoari dagokionez planaren kudeaketa eta gauzatze-maila jarraitzeko egindako txostenaren arabera; Bakegintza eta Bizikidetzarako Idazkaritzak egin du gaur aurkeztutako txosten hori. Terrorismoaren Biktimen Memoriala sortzeko proiektua baino ez dago hasi gabe, eta Espainiako gobernuaren ardura da berau egitea.\nTxostenean oso balantze positiboa egin dute Bake eta Bizikidetza Planak lehen sei hilabeteetan izandako betearazpen eta kudeaketari dagokionez, bai ikuspegi globala hartuta, bai bertan aurreikusitako jarduketa bakoitzari dagokionez.\nPlanaren edukia hiru esparrutan dago egituratuta: iragana, oraina eta etorkizuna. Garai horietako bakoitzak bere gogoeta teorikoa du, eta seina ekimen zehatz.\nEgitura horren arabera eta iraganaren esparruari dagokionez, lehen hilabete hauetan argitzeko ekimenak bultzatu dira (argitu gabeko atentatuei buruzko txostenak agintzea, eta torturaren ikerketari buruzko azterlana); horrez gain, biktimak aitortzeko eta haiei ordainak emateko politika publikoak ere abiarazi dira (Gertu programa eta Memoriaren Mapa bultzatzea).\nOrainarekin lotutako ekimenei dagokienez, hauek nabarmendu behar ditugu: euskal unibertsitateetan sinatutako lankidetza-hitzarmena, eta Ertzaintzaren esparruan aurreikusitako konpromisoak aktibatzea. Horrez gainera, lehen seihileko honetan lankidetza-espazioak prestatu dira bai Europan eta bai Nazio Batuen Giza Eskubideetarako Goi Komisarioaren Bulegoarekin.\nEtorkizunari dagokionez, jada abian dauden ekimen berritzaileak jasotzen ditu planak, hala nola Elkarrekin bonuak (bizikidetza-kultura berri baten aldeko lankidetza publiko-sozialeko proiektua), eta hezkuntza arloko aurreikuspen guztien aktibazioa (Adi-Adian programa adibidez), eta horri Gazteriaren Kontseiluarekin sinatutako hitzarmena gehitu behar zaio.\nUrteko bigarren seihilekoari begira, Bakegintza eta Bizikidetzarako Idazkaritzak jarduera hauetan jarriko du arreta: Memoriaren eta Bizikidetzaren Institutuaren proiektua prestatzea; biktimak aitortzeko eta haiei ordainak emateko politika publikoak berritzea; Hitzeman Programa garatzeko adostasun-oinarriak prestatzea; nazioartean lankidetza-proiektuak zehaztea, eta Bake eta Bizikidetza Planaren Aholku Batzordea sortzea (uztailaren 29ko Gobernu Kontseiluak onartu zuen azken hori).\nintervencion_fernandez_plan... behera kargatu (20 MB)\nfernandez_balorazio_positib... behera kargatu (600 KB)\nfernandez_balorazio_positib... 20 MB


Hezkuntza Sareko I. Mintegia\nMartxoaren 11n, ostirala, arratsaldeko 17:00etan, Donostiako EHUko FIHEZI fakultatean bilera izango da. Bertan, Bilgune Feministaren eta hezkuntza sektorearen ibilbidea aurkeztuko da. Hezkuntzako Sarearen garrantzia, helburua eta erabilera aztertuko dira.\nHezkuntzako Sare Feminista osatzera doa. Horrela, bada, ikasle, irakasle, hezitzaile, ama... guztiak gonbidatuta daude.\nEuskararen ofizialtasuna Mendigorrian\nApirilaren 10ean, "Euskara ofiziala Mendigorrian, Artaxoan eta Euskal Herri osoan" izenburupean jaia antolatu du Sortzen ikasbatuaz elkarteak.\n156. hik hasi aldizkaria\nGAIA: Telebistak balio positiboak pizten ditu nerabeengan\nELKARRIZKETA: Joxe Amiama\nESPERIENTZIAK: Hamalau hazi. Garapenerako Hezkuntzako esperientziak. Konsue Salinas\nEKARPENAK: Orio3ten. Orioko herritarrak hezkuntzaz hausnartzen\nGALDEIDAZUE: Nerabeak modu probokatzailean janzten al dira? Ez al genuke zerbait egin behar hori saihesteko? Aitziber Estonba\nNORA JOANGO GARA? Bilboko Euskal Museoa\nATZEKO ATETIK: Xabi Paya. Bertsolaria eta irakaslea\nLABek irabazi ditu EAEko hezkuntza publikoko hauteskundeak\n2007an egindako azken hauteskundeetatik hona aldaketa handiak gertatu dira EAEko hezkuntza publikoko hauteskunde sindikaletan. Izan ere, LAB sindikatu irabazlea 65 ordezkari izatetik 80 izatera pasatu da. Bigarrena, ELA izan da, 62tik 61era igarota. Hirugarrena, EILAS, 54tik 60ra igota. Laugarrena, CCOO 67tik 51ra jaitsita. Azkena, UGT izan da, 23etik 22ra pasatuta.\nBehin betiko datuak ez badira ere, izan litezke.\nX. URTEROKO AMPGYLEN JARDUNALDIAK\nTopaketak Gehituk eta AMPGYLek -Gay, lesbiana, bisexual eta trasexualen gazteen gurasoen elkartea-- antolatzen dituzte.\nHitzaldiak, otsailaren 19an, larunbatean, Donostiako Psikologia fakultatean izango dira, goizean eta arratsaldean.\nInork bertan bazkaldu nahi badu, posible izango du.\nFEMINISTAK, instituzio publiko politikoen aurrean\nOtsailaren 19an, Bilboko La Bolsan, MINTEGIA egingo da. Nola eragin behar dugu instituzio publiko politikoetan emakumeon bizi baldintzak hobetzeko? Galdera horri erantzuteko asmoz, goizeko 9:30ean elkartuko dira.


Aurrez aurreko aktibitatea berreskuratzen hasiko gara ekainean — dantzan.eus\nHemen zaude: Hasiera › Komunitatea › Gipuzkoako Dantzagunea › Aurrez aurreko aktibitatea berreskuratzen hasiko gara ekainean\nArgazkia: Gipuzkoako Dantzagunea\nMartxoaren 14tik itxita egon dira Gipuzkoako Dantzaguneko instalazioak, COVID-19ak eragindako alarma-egoeragaitik. Areto fisikoak itxi, eta berehala ireki zen areto birtuala. Gipuzkoako Dantzaguneko jarduerak ez du etenik izan, beraz. Baldintza berrietara egokitzea bera esperientzia oso positiboa izan da, eta jarraipena emateko asmo sendoa du Gipuzkoako Dantzaguneak. Ekainean ere irekita egongo da areto birtuala, jarduera-egitarau propioarekin.\nGipuzkoako Dantzagunea erabiltzeko arauak\nJarraian jaso ditugu arintze fasean aretoak erabiltzeko arau nagusiak. Nolanahi ere, ezinbestekoa da da erabiltzaile bakoitzak araudia irakurtzea eta sinatzea, hartzen dituen konpromisoen gaineko ardura hartzeko.\nEguneko eta aretoko, erabilerarako BI TXANDA egongo dira:\nAreto bakoitzean sartzeko ordutegia ezarrita dago, jende-pilaketak saihesteko:\nAreto handia: 9:30-14:00\nAreto ertaina: 9:40-14:10\nAreto txikia: 9:50-14:20\nAreto triangularra: 10:00-14:30\nAreto handia: 15:30-19:30\nAreto ertaina: 15:40-19:40\nAreto txikia: 15:50-19:50\nAreto triangularra: 16:00-20:00\nBulegoa: 9:00-15:00 bitartean egongo da irekita (20:30 arte oinarrizko irekiera-itxiera zerbitzua emango da)\nAretoak erabiltzeko eskaera: telematikoki egingo da\nTelefonoa: 943 021624\n*Egoeraren berezitasunagatik, ohikoa baino denbora gehiago behar da egonaldien egutegia prestatzeko, beraz eskaeren datak ahalik eta aurreikuspen handienarekin egitea eskatzen dugu.\nSarrerak eta irteerak: erabiltzaile bakoitza dagokion NBEarekin sartuko da Gipuzkoako Dantzagunea\nEmandako ordutegiak eta datak zorrotz errespetatu behar dira.\nPrebentziorako higiene-protokoloak zorrotz errespetatu behar dira.\nTxartelak: ez da txartelik banatuko\nItxita egongo dira: biltegia, aldagelak, bilera-gela, eta sukaldea. Komunak erabili ahalko dira soilik.\nSintomak: talde bateko kide bakarrak Covid-19aren sintomak izanez gero, talde osoa koarentenan jarriko da automatikoki.\nErabiltzaile bakoitzak honako dokumentu hauek sinatzea ezinbestekoa da Gipuzkoako Dantzaguneko aretoak erabili ahal izateko:\nGipuzkoako Dantzaguneko erabiltzaileen erantzunkizunpeko aitorpena\nBereziki sentikorrak diren erabiltzaileen aitorpena\nGipuzkoako Dantzagunean egiten denaren komunikazio erabiltzaileen erantzunkizunpeko aitorpena\nNeurri hauek indarrean egongo araudiaren arabera, zehaztu gabeko data arte. Aldaketarik dagoenean, informazioa helaraziko dizuegu.\nAldez aurretik, eskerrik asko Gipuzkoako dantzarion eta dantzazaleon komunitatea zaintzeko hartutako konpromisoagatik.


Kukaik eta Sabin Bikandik Max sariak eskuratu dituzte — dantzan.eus\nHemen zaude: Hasiera › Albisteak › Kukaik eta Sabin Bikandik Max sariak eskuratu dituzte\nMax sariak eskuratu ditu Kukai dantza konpainiak Gelajauziak lanagatik zituen bi izendapenetan. Sari ematearen irudiak ikus daitezke ondoko bideoan. Atzo Bartzelonako Barts Arteoan egin zen sari banaketan Sabin Bikandik musika onenaren saria jaso zuen eta Alain Maya, Eneko Gil, Ibon Huarte, Jon Maya eta Urko Mitxelena Kukai dantza konpainiako dantzariek aldiz, dantza interpreteen talde onenaren saria jaso zuten. Arte Eszenikoen arloan urtean izandako lan eta profesionalak saritzen dituzte Max sariek eta aurtengoa XVIII. edizioa izan da.\nSabin Bikandirekin batera Iñaki Salvador euskalduna zegoen izendatuta Zazpi aldiz elur, Mikel Laboa Elurretan lanagatik eta baita Alberto Garcia ere L’Eclipsi lanagatik. Bere esker hitzetan Sabin Bikandi danbolin-jole bizkaitarrak Xabier Erkizia lankidea, bizitzan inguruan izan dituen emakumeak eta Kukaiko gainontzeko lagunak izan zituen gogoan. "Dantza egiteko jotzea den lanbide zahar horretan" diharduten danbolindari eta musikariei esker ona adierazi zien bere azken hitzetan.\nKukai dantza konpainiako dantzariek ingurukoak, Cesc Gelabert koreografoa, konpainiako gainontzeko kideak, Tanttaka teatroa eta Nestor Basterretxea izan zituzten gogoan. Azken hitzetan herri bakoitzaren identitate, kultura eta sustraiak aldarrikatu zituzten Jon Mayak, ezberdintasunak egiten baitu "mundu zoro honetan aurrera egitea".\nKukai dantza konpainiak 2009an ere jaso zuen Max saria, kasu horretan errebelazio saria izan zen dantza taldeak Tanttaka-rekin batera egindako Hnuy Illa ikuskizunagatik jaso zuena. Aurretik ere Max sarien finalean izanak ziren gainera, 2003an 1937, gogoaren bidezidorretatik ikuskizunarekin hain zuzen ere.\nInformazioa: Max Sariak 2015


Zein da zuzentzen duzun Zientzia eta Teknologiarako Espainiar Fundazio horren helburua?\nZETEF erakunde publiko independentea da, gure fondoak Hezkuntza eta Zientzia Ministeriorik datoz; fundazio honen helburu nagusia Espainiako ikerkuntza laguntzea denez, zientzia eta teknologiaren ikerkuntza eta sustapenera orientatua dago.\n2007 Zientziaren urtea izan bada ere, inortxo ez omen a biziki konturatu horretaz.\nZientziaren urtea aitzakia izan zen, batez ere, Espainian kultura zientifikoa finkatzen hasteko. Zientziaren urteko zientzia-hedapena laguntzeko zazpi milioi euroko deialdi bat egin dugu eta ia hirurehun jarduera finantzatu dira diru horrekin. Unibertsitate eta ikerkuntza-gune zenbaitetan zientzia hedatzeko eta informazioa emateko egitura egonkorrak sortu nahi izan ditugu. Gure ustez, behintzat, gizarteak ez daki Espainian alor honetan zer egiten ari den eta hori, izan ere, arazo larria da. Ia-ia zerotik abiatzen ari gara; kontuan izan dezagun Espainia ikerkuntzan hasi zela 1986ko Zientziaren Legearekin batera; beraz urte gutxi dira oraino. Ikerkuntza biziki hazi gara, hedapenean mantsoago joan bagara ere; dena den, oso-oso txarto ez gara joan: begira Espainiako museo-sarea, zientzia-museoak, ozeanografikoak, akuarioak, planetarioak… Eskuartean daukagu orain proiektu pilotu bat, biziki gustatzen zaidana: “Zientzia hirietan” deritzo eta kontua da udalerri txikietan kultura zientifikoa astinduko duten eragile sozialen sare bat antolatzea. Gure asmoa, herri txiki horietan jarduerak antolatzea da, “Zientziaren Klub” antzekoak sortzeko.\nEspainian kultura zientifikoa espero zitekeena bezain ona ez izatea noren ardura da?\nEne ustez, denok gara erantzule, hein batean. Alde batetik, zientzialariak ez daki ongi komunikatzen eta, egia esan, ez du zergatik jakin behar. Beste aldetik, hedabideak kontu ikusgarriez bakarrik arduratzen dira. Nolanahi ere, partikularrei ez ezik, hedabideei ere lehen eskuko albisteak emango dizkien informazio-zerbitzua aurki ipiniko dugu martxan.\nZertarako zientzia sustatu eta hedatu, Espainiak ikerkuntza eta garapenera bideratzen duen Barne Produktu Gordinaren portzentajea herrialde garatuek ematen dutenaren herena baizik ez denean?\nTira, 2006 urtean %1,25 ematen zen. Beraz…\nBaina helburutzat BPGren %3 dago finkatua, ezta?\nAzpitik gabiltza, egia da, baina kontuan izan sekulako esfortzua egin dela. Estatu honetan zientzia “era sistematiko batean” hogei urte baizik ez dugu eman. Ene ustez, orain arteko bidetik segitzen badugu, 2012 urterako PNGren %2ra iritsiko gara, eta hori arrazoizko zifra litzateke. Dena dela, ene ustez, I+Gera bideratzen dena gehitu beharra dago baina beste hainbat alderdi ere zaindu beharko genuke: ikertzaileen kopurua ugaltzea (Espainiak asko ere ikerlari gehiagoren premia du, Europako gainerako herrialdeek bezala), karrera zientifikoa finkatu behar da… eta hori pixkanaka egiten da.\nEspainiak ikerlari espainiar onen premia du ala ikerlari onen premia?\nIkerlari onak behar ditu, jatorriak jatorri. Kontua da espainiar ikertzaile onak ditugula eta aski absurdua gerta daiteke ikerlari bila kanpora jotzea zureek, hemen lanik bilatu ezinik, alde egiten duten bitartean. Hemen finkatu eta eduki behar ditugu horiek.\nNola iritsi helmuga horretara, ikertzaile gazte baten egiazko perspektibak lan-prekarietate larria, soldata apala eta hutsaren hurrengo aitorpen soziala izaki?\nHiru konpon daiteke, ongi eratutako karrera zientifikoa taxutzen bada. Ene iritziz, Espainian dugun arazoa -ez dakit bekadun guztiak honela dabiltzan- bestelakoa da: jende askoren ustez, karrera zientifikoa egitea funtzionario izatearen parekoa da. Baina hori, Europan, ez da beste inon gertatzen, herrestan dakargun zama astuna da. Kontua ez da ikerlari guztiak funtzionario izatera iristea baina zuk ezin dezakezu eduki pertsona bat 40 urte bete arte bekadunaren soldatarekin eta 40 urte betetzean, kalera bidali. Pertsona hori, egiten ari den lanaren araberako duintasunezko soldata batekin ari bada, 40 urteak betetzeak esan dakioke: “Hau ez da enplegu finkoa; enpresa denetan bezala, bost urtean behin berriztatuko zaizun kontratua izango duzu; interesatzen bazaizu, aurrera; bestela, kalera”. Proposamen horri batzuek baiezkoa emango diote eta beste batzuek, ezezkoa. Ene aburuz, horixe da arazoetako bat: karrera zientifikorik ez izatea, hots, egingo dituzun urratsak ezagutzea eta soldata egokia izango duzula jakitea.\nBaina ikerkuntzaren alde egiten duten pertsona horiek Espainiako unibertsitateetan dabiltza eta erakunde horietako gehientsuenak publikoak eta funtzionarialak dira, hau da, ikerlarien lankideak funtzionario dira. Horregatik eduki nahi dute status hori bera.\nBai, ulertzen dut, egia da. Baina lege berriak kontratazio laboralari ere ateak zabaldu dizkio, hau da, langilea enpresan kontratatzen den terminoetan aritzeko, kontratu mugagabearekin, alegia Pentsamoldea pittin bat aldatu behar da, hori bai; ezin dugu sinetsi “Hementxe naiz, iritsi naiz, postua betirako dut”.\nHori aldatzeko modukoa da\nOraintxe bertan horrela jarduteko baliabideak baditugu, hori unibertsitateen eskumenekoa bada ere.\nEremu horretan inertzia asko dago, eta ez inertzia positibo, hain zuzen…\nSartzen ari garen eremu honetan lehia bizia dago, terminoaren adiera onean. Ikusiko dugu, bihar goizean ez baina 10 -15 urteren buruan, inertzia horiekin irauten duten unibertsitateak ikasle, ospe eta diru gutxi-gutxirekin geratuko direla. Espainian gertatzen den hori -hau da, norbaitek karrera ikasi, doktoretza egin, irakasle titular eta katedradun izatea, alegia- ez da beste inon jazotzen.\nDena den, ikerkuntzan lehen urratsak egiten dituzten ikasle gehientsuenen helburu behinena, ikasi duten unibertsitatean segitzea da.\nBai, eta pena ematen du. Bista laburreko jokamoldea da, era berean, baina etorkizunean horrela izan ez dadin baliabideak ezarri ditu sistemak. Egun, kanpoan pare bat urte egin duen pertsonak plaza edukitzea kontu zail-zaila da. Merezimenduen arabera ebaluatuko den kreditu-sistema berria indarrean sartzean, endogamia horrek nekez iraun dezake; ez da inondik ere areagotuko eta, areago, urritu egingo da. Horixe espero dut nik, bederen.\nZientzia eta Teknologiarako Espainiar Fundazioaren helburuetara itzulita, Espainian ikerkuntza eta zientziaren sustapena eta hedakuntza lan soil, gogor ala ikaragarria da?\nZaila da, oso atomizatua baitago, ez baitugu kultura zientifikoaren tradiziorik.\nZientzia erakargarriago bihurtzeko klabeak bilatzea erlatibitatearen teoria garatzea baino zailagoa al da?\nEz dut uste. Irakaskuntza ertainetan, adibidez, sekulako aberastasuna dugu Espainian. Horko irakasle batzuek egiazko mirariak egiten dituzte. Bada hor dikotomia bat, eskolan irakasten dena eta zientzia dibertigarria (dibertigarria ez da trauskil edo oihesa). Nik uste dut eskolan irakasten dena biziki latza dela, formalegia, ikasturtearen amaieran erdietsi behar denari, azterketei, selektibitateari… egokituegia. Beste aldetik zientzia jostagarria dugu: gauza berbera irakasten da horrela, baina gertutasun handiagoz. Zientzia nonahi dago. Lehendabiziko egunean nik honela esaten nien beti ikasleei: “Ariketa: pentsa ezazu, ohetik jaikitzen zarenetik berriro oheratu arte, zein alderditan esku-hartzen du zientziak eta zer ezin egin genezakeen dauzkagun zientzia eta teknologia hauek eduki ezean”.\nBeraz, negar egiteko baino itxaropentsu izateko motibo handiagoak omen ditugu\nBeti da horrela. Geunden baino okerrago egotea oso-oso zaila da.\nDena den, unibertsitario ugari kexu daude, beraiek eginiko dibulgazio-lana aitortzen ez zaielako eta lankide askok mesfidantzaz begiratzen dietelako.\nHorrela da, baina hori ere aldatzen ari da. Curriculumean, ikerkuntzarako, adibidez, ene lankide askok eginiko dibulgazio-lanak ez zituzten sartzen, hura segun-eta nork irakurri, gaitzespide edo demeritutzat jo zezakeelako. Baina hori aurki aldatuko da, plan nazional berrian zientziaren hedakuntzak eta sustapenak eragin handia izango duelako. Egia da zientifikoak ez duela zertan jakin hori egiten, bere lana ikertzea baita… baina, gutxienez, egiten dakienari aintzat har dakion, noski. Eta, jakina, zientzialariak ez du behin ere ahantzi behar herri-dirua baliatzen ari dela eta baliatzen den horren berri eman behar diote, kudeatzaileei ez ezik, gizarte osoari ere bai. Ene iritziz, gizarteak, hein batean, ez du zientifikoa aintzat hartzen zertan ari den ez dakielako. Zergatik ez daki… Zientifikoak horren berri eman ez diolako.\nZientifikoaren eginkizuna da horren berri ematea?\nZuzenki, zientifikoarena ez bada, zientifikoaren eta gizartearen arteko lotura sortzeko, ikerkuntza zentro eta unibertsitateetan ipini behar diren bitartekoena da.\nNola atzematen da lan zientifikoa Espainian, zure aburuz?\nPertzepzioari buruz orain dela bi urte egin zen inkestak (azkenekoa, oraino) dioenez, “gaizki ordainduak daude, biziki garrantzitsuak dira…”, hots, ez da ezaguna. Beraz, lan zientifikoaz Espainian ezagutzen dena estereotipoetan eta telebistan agertzen den atal ñimiño horretan oinarritua dago.\nTelebistan agertzen dena ez dagokio doi-doi errealitateari…\nEne ustez, behintzat, zientifikoaren estereotipoa agertzen da, maskulinoan, ero samarra, fliping.\nZer egin behar da lan zientifikoaz ezagutzen den apur hori osatzeko edo hobetzeko?\nDenetik gehiago: diru gehiago, bitarteko ugariagoak, hedatzeko prestatua dagoen jende gehiago, eta hedabideek serioago hartzea. Arazoa da zientziarekin loturiko albisteak katastrofeak edo ezbehar ikaragarriak edo, bestela, egundoko aurkikuntzak gertatu direnean bakarrik agertzea; horrelakoak, jakina, ez dira eguneroko kontuak. Ez da ezagutzen zientziaren prozedura normala zein den, egunero behatokietan edo laborategietan zer egiten den, jendeak ez daki zientzialariak zertan dabiltzan eta, halako batean, genoma aurkitu dute edo galaxia bat idoro dute baina, horretaraino iritsi arte, tartean dagoen guztiaren berri ez du jendeak: argazkian agertzen den zientzialari ospetsu horrez gainera beste pertsona asko, teknikari asko, laguntzaile ugari ere bai… Eta pertsona horiek egunero-egunero ari zaizkizu eginkizun garrantzitsu horretan.\nEspainiako sektore ekonomikoa jabetua al dago errealitate horretaz?\nHorra hor koxka: enpresa-sektoreak ez du ulertzen erabat oraino, ez da erabat sartu hor. Espainian diru publikoak dezente baldintzatuak gauzka oraindik eta hori oztopoa da, hau da, zientzian Estatuak ipintzen duenaren antzeko diru-kopurua enpresak jarriko balu, dezente urrunago irits gintezke. Baina ez dut uste nik ikerkuntza edo zientzia guztia esku pribatuetan egon behar duenik. Arazoa da, orain, Espainian inbertsio pribatua txiki-txikia dela.\nHori ere aldatzen ari al da?\nAldatzen ari dela esango nuke nik, baina inbertsio publikoa baino mantsoago.\nZientzian emakumeak duen presentzia aztertzea da zure espezialitatea. Zer du zientziak femeninotik?\nOrain bertan, Espainiako ikasle unibertsitarioen ehuneko berrogeita hamarretik gora emakumeak dira, lizentziatzen diren ehun ikasletik 65 emakumeak dira eta 35, gizaseme. Baina femeninotik gutxi du gainerakoan, emakumek goi karguak betetzen ez dituztelako, oraingoz.\nEgia esan, emakume katedradunak…\nEspainian osoan, %13 baizik ez. Eta diziplina zenbaitetan (pediatria, obstetrizia edo ginekologia, besteak beste) ez dago katedradun emakumerik; ingeniaritzan, tradizioz eremu maskulinoa izaki, beste horrenbeste gertatzen da: %30eraino ez da iristen, zenbaitetan.\nIkerkuntzan diskriminazio positiboa ezarriko lukeen legea indarrean sartzearen aldeko zara?\nBai, baina nik ez nuke horrela bataiatuko: “diskriminazio positibo” horren ordez, nik konpentsaziozko jarduerez arituko nintzateke, oraindik hor dirauten desberdintasunak konpentsatu egingo luketelako. Kontua hau da, bi gauza berdin dituzunean, berdin jarduten baduzu eta biei gauza berbera aplikatzen badiezu baremo berean, hoberena aterako zaizu; berdinak ez diren bi gauza dituzunean, neurri berberak aplikatzen badizkiezu, ordea, desberdintasuna iraunarazten duzu eta, berdindu egin daitezen, bestelako zerbait egin beharko duzu.


Euroituna berrestea, bertan behera | Euroituna berrestea, bertan behera – iparraldekohitza\nurria 28, 2015\nSenatuak onartu egin du eztabaida gibelera botatzeko mozioa. «Eskualde hizkuntzen» aldeko lege bat egitea proposatu du eskuinak\nFrantziako Senatuak onartu egin du Europako Hizkuntza Gutxituen Ituna berresteko lege proposamena gibelera botatzeko mozioa, eta, horrenbertzez, gaiari buruzko eztabaida bertan behera gelditu da, azkenean: Frantziak ez du Euroituna berretsiko. Kutsu politiko handia izan du mozioa onartzeko eztabaidak. Izan ere, Euroituna berresteko konstituzioa aldatzea gobernu sozialistak proposatu zuen. Eskuinak du gehiengoa Senatuan, ordea, eta gaiaz eztabaidatzea bera saihestu du lege proposamenaren aurkako mozioa onartuta.\nEuropako Hizkuntza Gutxituen Ituna berrestea eskualdeetako hauteskunde kanpaina bilakatu dute Frantziako senatariek, finean. Izan ere, heldu den abenduaren 6an eta 13an eginen dituzte eskualdeetako bozak Frantzian, eta «eskualdeetako hizkuntzen» gaia bete-betean sartu da kanpaina horretan. Horren erakusgarri, alderdi guziek hizkuntza gutxituak babestearen alde egin dutela. Eskuinak, erraterako, «eskualde hizkuntzen» aldeko lege bat egitea proposatu du, Euroituna gibelera bota arren. PSri leporatu dio gaia lehenago ez mahai-gaineratu izana.\nEuroituna eta Konstituzioa elkarren aurkakoak direla izan da mozioa onartzeko eskuinak erabili duen argudio nagusia. Republicains alderdiko —lehengo UMP— Philippe Bas senatariak aurkeztu zuen lege proposamenaren aurkako mozioa, eta haren arabera, Euroituna berresteko Konstituzioa aldatzeak kontra eginen lioke bai Konstituzioari, bai Euroitunari ere. Izan ere, Euroituna izenpetzerakoan «adierazpen interpretatibo» bat idatzi zuen Frantziak, eta horren arabera, frantsesa izan behar da administrazio publikoan erabili beharreko hizkuntza. Euroitunaren aitzinsolasaren aurka lihoake adierazpen hori.\nHizkuntzen alde, denak\nChristiane Taubira Justizia ministroak aurkeztu zuen uztailaren 31n Euroituna berretsi ahal izateko konstituzio lege proposamena, eta hizkuntza gutxituen alde mintzatu zen atzo Senatuko eztabaidan ere. Frantziako printzipio nagusiak —askatasuna, senidetasuna, berdintasuna— gaizki ulertzen zirela adierazi zuen, bertzeak bertze: «Berdintasunaren kontzeptua uniformetasun bilakatu izanak dibertsitateak baztertu ditu». Onartu egin zuen, beraz, frantsesa hizkuntza bakartzat hartzeagatik bertze hizkuntzak alboratu izana.\nFrantziak Euroituneko 98 konpromisoetatik 39 onartuko zituen lege proposamenak aitzina eginez gero. Horiek baino urrunago joateaz mintzatu ziren atzo eskuineko zein ezkerreko senatariak, halaber. Azaldu zutenez, horietako anitz jada martxan dira praktikan, eta Euroituna berresteak ez lieke hizkuntza gutxituei hobekuntzarik ekarriko. «Eskualdetako hizkuntzen erabilera» bultzatzeko lege proposamen bat eginen du eskuinak, beraz. Euroitunetik harago joatea litzateke asmoa.\nSenatuko eztabaidan bertan hizkuntza gutxituak erabili zituzten parlamentari batzuek, bertzalde. Georges Labazee Biarnoko senatari eta Pirinio Atlantikoetako presidente ohia okzitanieraz mintzatu zen hasieran, erraterako. Euskal Herriko parlamentariek ere parte hartu zuten eztabaidan, hala nola, Frederique Espagagnac-ek eta Jean Jacques Lasserrek. Azken horrek mozioaren kontra bozkatu zuen, zentro eskuinekoa izan arren.\nMozioa onartuta, Frantziak 1999an izenpeturiko Hizkuntza Gutxituen Europako Ituna berrestea bertan behera gelditu da, eztabaida ugariren ondotik.


Bada denboraldi bat hausnarketa-prozesua abiarazi genuela, helburu hartuta markari bere jarrera helarazteko gaitasuna itzultzea, 38 urteotan bildu dugun balioaren mailan egongo diren diskurtsoa, kontakizuna eta irudia eraikiz.\nBada, egin dugun bidean, sortu diren galdera, ideia eta aukerak mundu bat osatzen joan dira, DRUCK Faktoria Grafika kontzeptuan laburbildu ditugun marka-balioak ezaugarri nagusitzat dituen mundua, alegia.\nFaktoria Grafika da, hain zuzen ere, guztiari eusten dion zutabea. Gure iragana hobekien kontatzen eta etorkizuna proiektatzen duen kontzeptua.\nMarka sendoa, moldakorra eta berezko izaera duena. Eskerrik asko @estudiohusmee gure marka-unibertsoa sortzen laguntzeagatik.


Wikiloc - 7 gailur baztertuak Aralarko pagadietatik barrena trail - Baráibar, Navarra (España)- GPS track\nHiking (Best Hiking trails in Spain → Navarre → Baráibar )\n7 gailur baztertuak Aralarko pagadietatik barrena\n6,851 259 4900\n(20190302) Baraibar-Iribas-Aitzarrateta-Burdingurutze-Ata-Artxueta-Albi-Beloki-Baraibar (Hiking)\nBARAIBAR - PUERTO DE BELUTA 21-09-2014 (Hiking)\nViewed 698 times, downloaded 28 times\nnear Baráibar, Navarra (España)\nIbilbide zirkularra: Baraibar-Muzkur-Erbitz-Zamariborro-Pastarri-Izarritako Gaina-Kaxamongo-Txurtxur-Beluta mendi lepoa-Baraibar.\nAralar Mendilerroaren ekialdeko muturrean, Malloetako gailur garainetatik, mendi gandor bat luzatzen da Baraibar herriaren gaineraino iristen dena. Kaxamongo tontorraren 923 metroko kotatik Muzkur mendiak dituzten 738 metrotaraino, Baraibar 624 m altuerean kokatzen delarik. Muzkur eta Txurtxurreko punta ezik (1004 m) beste mendi guzti hauek basoz estalita daude. Pagadiez estalitako mundu kartstiko bat da. Paraje hauetan tamaña guztietako pagoak ikus daitezke, ale batzuk monumentalak izatera iritsi direlarik. Xarma bereziko paisai ixila da, ederra benetan.\nIbilbide honen zati handiena basotik doa. Gailur hauetatik igarotzeko bide nabarmenik ez dago eta guztien artean Muzkur mendiak ditu panoramika bakarrak. Ala ere galtzeko arriskurik ez dago. Edozein norabidera jo ezkero bide edo errepide ezagun batera aterako ginateke urrutira joan gabe. Hori bai, mapa eta brujula edo ta GPSa beharrezkoak ikusten ditut gailur hauetatik igaro nahi izan ezkero.\nTrack hontan pasa beharreko leku gehienak nahiko igarotze erosoa eta garbia dute. Aipatu beharreko zailtasun puntu bakarra Zamariborro mendian dago. Tontorreko harkaitzak erabat hautsita daude, beraien artean zulo eta pitzadura sakonak sortuz. Landaretzak ere ez du paso hori errazten. Norberak ikusi behar du arrisku horietatik pasatzea merezi duen ala ez. Pastarri eta Kaxamongo gandorrak ere igarobide deseroso xamar izan daitekela naiz eta Zamariborro bezelako arriskurik ez izan. Behin Beluta mendi lepoaren inguruetara iritsi ezkero basa giroa atzean uzten da (heiztarien txabola bat dago). Baraibarrrera iritsi arte Araitz eta Larraun bailareen panoramika zabalak ikusiz jeisten da. Zinez paisai erakargarria!!!\nPD: Behe lainoa egon ezkero galtzeko arriskua areagotu egiten da. Elurteek harri arteko zuloak estaltzen ditu ere. Bi eguraldi hegoera hauek ematen badira ibilbide hau ez egitea gomendioa ematen dut. Noizbehinka torkak ikusten dira ere bai, batzuk sakonak bezain handiak dira arrisku puntua gehituz.\nRuta circular: Baraibar-Muzkur-Erbitz-Zamariborro-Pastarri-Izarritako Gaina-Kaxamongo-Txurtxur-Collado de Beluta-Baraibar.\nBeluta mendi lepoa\nEhiztarien Txabola (920 m)\nCamino de Postaran\nEskubitik Postarango bidera\nEzkerretik (880 m)\nEzkerrretik Izarritako gaina (875 m)\nIzarritako Gaina (920m )\nKaxamongo (923 m)\nKaxamongo Ekialdeko punta (960 m)\nZamariborro-Pastarri mendi lepoa\nTxurtxur (1004 m)\nLonchu Mar 25, 2019\nEn algunos tramos seguir la ruta es complicado debido al suelo rocoso cantidad de hojas que no te dejan ver donde pisas y cantidad de ramas y arboles caídos. Por lo demás es una ruta interesante\nHi, found this interesting trail: 7 gailur baztertuak Aralarko pagadietatik barrena https://www.wikiloc.com/hiking-trails/7-gailur-baztertuak-aralarko-pagadietatik-barrena-15748949 Regards, Wikiloc - Trails of the World


Gernikako estatutuarekin, Euskadi nazioago . Diario de Noticias de Alava\nGaur 33 urte onartu zuen euskal gizarteak erreferendumean Gernikako Estatutua. Botoa eman zezaketenen %53,13k aldeko botoa eman zuen, eta soilik %3k eman zuen ezetza. AP eta HB kontra, besteak alde.\nHiru hamarkadotan krisi gogorrak gainditu baditugu, eta Euskadiren garapen ekonomiko eta soziala Europako batez bestekoaren gainetik eta Espainiakoaren oso gainetik jarri baldin badira, euskal erakundeek Estatutuaren eskumenak -eta Kontzertu Ekonomikoa, Mas-ek Estatu egitura deitua- egoki baliatu eta kudeatu dituztelako izan da, neurri handi batean. Dauzkagun hezkuntza, ekonomia produktiboa, enplegua, euskara, hedabideak, polizia propioa, zerbitzu sozialak edo osasun-zerbi-tzuak ezin dira ulertu Estatutuaren edukia alboratuta. Euskadi, gaur, duela 33 urte baino nazioagoa da.\nItun bikoitza da Estatutua: batetik, euskal gizartearen beraren bizikidetzarako barne-ituna; bestetik, Euskadi eta Espainiaren arteko bizikidetza-ituna. Estatuak, ordea, unilateralki higatu egin du autogobernua, eta ituna hautsi, oinarrizko legeria bidez eta epai judizialen eskutik eskumenak murriztuz, edo oraindik ere hainbat eskumen transferitu gabe gordez.\n33 urte betetzen direnean, beraz, ezinbestekoa da Estatutuaren itun-izaera bikoitza berreskuratzea. Are gehiago autogobernua eta ongizatea sinonimoak direnean, Euskadiren kasuan hamarkadotan garbi ikusi denez. Horrek eskatzen du Estatuaren eta Euskadiren arteko harremana aldebikoa izatea -ez 17 autonomien maila berekoa-, Euskadiren autogobernuaren espezifikotasuna aitortu eta egiazki errespetatzea, paktatzeko gaitasuna alde biei berdinkidetasunez onartzea eta ituna betetzeko bermeak finkatzea.\nEstatuan diren nazioen aitormena desitxuratzeko asmatu zuten 17 Autonomien Estatua pipiak jota dago. Eta, krisi ekonomiko larria tarteko, abian da jada birzentralizazioa, paradoxikoki, Estatuari luzarora pitzadura baino ekarriko ez dion bidea. Badirudi sozialistek federalismoa aldarrikatuko dutela, baina federalismo horrek ere, asimetrikoa ez den neurrian, nekez ekarriko du irtenbiderik, autonomia guztiak berdindu eta Estatuaren plurinazionaltasuna ondorio guztiekin aitortzea bainoago hura urtzea baldin badu jomuga.\nEuskal gizartearen baitako akordioa sendoa izatea da giltzarri nagusia. Urkulluk adierazi du akordio ireki eta integratzailea duela helburu; abertzaleen eta ez aber-tzaleen arteko adostasunaren fruitu izatea litzateke desiragarri. Zenbat eta zabalago, orduan eta nazionalago izango litzateke euskal akordio berria, Euskadi gero eta nazioago izateko bidean.


2021-2022ko Txapeldunen Liga | EITB Txapeldunen Liga\nLiverpoolek Vila-real kanporatu du, eta Txapeldunen Ligako finalean da\nPublikatuta: 2022/05/04 00:06 (UTC+2) Azken eguneratzea: 2022/05/04 00:06 (UTC+2)\nUnai Emeryren taldeak, lehen zatian, La Ceramica futbol-zelaian, Liverpoolek joaneko partidan erdietsitako bi goleko abantaila berdindu egin du; bigarren zatian, baina, talde ingelesak markagailua irauli du, eta 2-3 nagusitu da.\nLiverpool, finaletik gertu Vila-realen aurka garaipena lortu ostean (2-0)\nPublikatuta: 2022/04/27 08:17 (UTC+2) Azken eguneratzea: 2022/04/28 08:17 (UTC+2)\nIngalaterrako taldea jaun eta jabe izan da hasieratik amaieraraino Espainiako taldearen aurka Anfielden jokatu duen Txapeldunen Ligako finalerdietako joaneko partidan.\nManchester Cityk garaipena lortu du Real Madrilen aurka (4-3) finalerdietako joaneko partida zirraragarrian\nPublikatuta: 2022/04/27 09:17 (UTC+2) Azken eguneratzea: 2022/04/27 09:17 (UTC+2)\nIngalaterrako taldeak mendean hartu du Espainiakoa, eta gol bateko abantailarekin ekingo dio Txapeldunen Ligako finalerdietako itzuliko neurketari.\nManchester City vs Real Madril, gaur, Etihad Stadium futbol-zelaian\nPublikatuta: 2022/04/26 16:48 (UTC+2) Azken eguneratzea: 2022/04/26 16:48 (UTC+2)\nGuardiolaren eta Ancelottiren taldeek Txapeldunen Ligako finalerdietako joaneko partida jokatuko dute.\nAtletico Madril eta Benfica finalerdietatik kanpo utzi dituzte Liverpoolek eta Cityk\nPublikatuta: 2022/04/14 12:21 (UTC+2) Azken eguneratzea: 2022/04/14 12:21 (UTC+2)\nMadrildarrek hutsean amaitu zuten Guardiolaren taldearen aurka jokatutako final-laurdenetako partida. Liverpoolek, berriz, hiruna egin zuen Benficarekin, joanekoan 1-3 irabazi ostean.\nEmeryren Vila-real eta Real Madril, finalerdietara\nPublikatuta: 2022/04/13 18:20 (UTC+2) Azken eguneratzea: 2022/04/13 18:20 (UTC+2)\nHondarribiko entrenatzaileak zuzentzen duen taldeak 1-1eko emaitza lortu zuen Bayern Munichen aurka, eta joaneko partidan lortutako emaitza (1-0) baliatu zuen Txapeldunen Ligako hurrengo fasera pasatzeko. Bestalde, talde zuriak porrota jaso zuen Bernabeun (2-3) Chelsearen aurka.\nAtletico Madrilek Metroplitano estadioaren sektore bat itxi beharko du Cityren aurkakoan, UEFAk aginduta\nPublikatuta: 2022/04/11 19:43 (UTC+2) Azken eguneratzea: 2022/04/11 19:43 (UTC+2)\nApirilaren 5ean Manchesterren jokatu zen Txapeldunen Ligako final-laurdenetako joaneko partidan, Madrilgo taldeko zaleek Cityren estadioan izan zuten jarrera diskriminatzailearengatik zigortu du UEFAk Espainiako kluba. 5.000 pertsona biltzen dituen sektore bat ixtera behartuta dago.\nLiverpoolek eta Manchester Cityk abantaila hartu dute final-laurdenetako joaneko partidetan\nPublikatuta: 2022/04/05 23:30 (UTC+2) Azken eguneratzea: 2022/04/05 23:30 (UTC+2)\nIngalaterrako bi taldeek Txapeldunen Ligako finalerdietara sailkatzeko aurrerapausoa eman dute. Liverpoolek 1-3 irabazi du Benficaren aurka, eta Cityk mendean hartu du Atletico Madril, 1-0eko emaitzarekin.\nVila-real eta Chelsea Txapeldunen Ligako final-laurdenetara sailkatu dira\nPublikatuta: 2022/03/17 08:01 (UTC+1) Azken eguneratzea: 2022/03/17 08:01 (UTC+1)\nEspainiako taldeak 0-3 irabazi dio Juventusi final-zortzirenetako itzuliko partida, eta joanekoa 1-1 berdindu zuenez, aurrera egin du. Ingalaterrako taldeak 1-2 garaitu du Lille, eta 2-0 irabazi zuen joanekoa.\nAtletico Madril eta Benfica, final-laurdenetara; Manchester United eta Ajax, kanporatuta\nPublikatuta: 2022/03/15 08:48 (UTC+1) Azken eguneratzea: 2022/03/16 08:48 (UTC+1)\nMadrilgo taldeak mendean hartu du United (0-1) Txapeldunen Ligako final-zortzirenetako itzulikoan, eta joanekoa berdinduta (1-1) amaitu zutenez, aurrera egin du. Lisboako taldeak ere egin du aurrera, 0-1 irabazi baitio Ajaxi, joanekoa 2-2 amaitu ondoren.\nUnai Emeryk zuzentzen duen Vila-realek final-laurdenetarako txartela eskuratu nahi du Juventusen aurka\nPublikatuta: 2022/03/15 23:57 (UTC+1) Azken eguneratzea: 2022/03/15 23:57 (UTC+1)\nCastelloko taldeak Turingoari egingo dio bisita asteazken honetan, 21:00etan, Txapeldunen Ligako final-zortzirenetako itzuliko partidan; joanekoa berdinduta (1-1) amaitu zen. Bestalde, Lillek Chelsea hartuko du; ingelesak nagusitu ziren joanekoan (2-0).\nManchester United, Atletico Madril, Ajax eta Benfica, final-laurdenetarako sailkapenaren bila\nPublikatuta: 2022/03/14 10:32 (UTC+1) Azken eguneratzea: 2022/03/15 10:32 (UTC+1)\nUnitedek Atletico hartuko du gaur Txapeldunen Ligako final-zortzirenetako itzuliko partidan; joaneko neurketa berdinduta amaitu zen (1-1). Bestalde, Ajaxek eta Benficak Amsterdamen jokatuko dute; joanekoan 2-2 berdindu zuten.\nFinal-laurdenetarako sailkatzeko azken lau txartelak jokoan\nPublikatuta: 2022/03/14 12:43 (UTC+1) Azken eguneratzea: 2022/03/14 12:43 (UTC+1)\nReal Madril, Manchester City, Liverpool eta Bayern Munich sailkauta daude jada.\nBayern Munich eta Liverpool Txapeldunen Ligako final-laurdenetara sailkatu dira\nPublikatuta: 2022/03/09 08:12 (UTC+1) Azken eguneratzea: 2022/03/09 08:12 (UTC+1)\nAlemaniako taldeak 7-1eko emaitzarekin irabazi du Salzburgoren aurka jokatu duen final-zortzirenetako itzuliko partida; joanekoa bana berdinduta amaitu zen. Ingalaterrako taldeak Inter Milanen aurka galdu du (0-1), baina sailkapena lortu du joaneko partida 0-2 irabazi zuelako.\nBayern Munich, Salzburgo, Liverpool eta Inter, final-laurdenetarako txartelen bila\nPublikatuta: 2022/03/07 21:25 (UTC+1) Azken eguneratzea: 2022/03/07 21:25 (UTC+1)\nMartxoaren 8an jokatuko dira Txapeldunen Ligako final-zortzirenetako itzuliko Liverpool - Inter Milan eta Bayern - Salzburgo partidak.\nBerdinduta amaitu dira Atletico Madril-Manchester United (1-1) eta Benfica-Ajax (2-2) partidak\nPublikatuta: 2022/02/23 07:04 (UTC+1) Azken eguneratzea: 2022/02/24 07:04 (UTC+1)\nAtleticok bina berdindu du Unitedekin Txapeldunen Ligako final-zortzirenetako joaneko norgehiagoka. Portugalgo eta Herbehereetako taldeen arteko neurketa banako emaitzarekin bukatu da.\nChelseak bideratuta utzi du Lilleren aurkako kanporaketa; Vila-realek eta Juventusek berdindu egin dute\nPublikatuta: 2022/02/22 23:48 (UTC+1) Azken eguneratzea: 2022/02/22 23:48 (UTC+1)\nEgungo txapeldunak 2-0eko emaitzarekin hartu du mendean Frantziako taldea Txapeldunen Ligako final-zortzirenetako joaneko partidan. Bestalde, Castelloko eta Turingo taldeen arteko norgehiagoka bana berdinduta (1-1) amaitu da.\nAtletico Madril-Manchester United, asteazkeneko partida handia\nPublikatuta: 2022/02/22 00:18 (UTC+1) Azken eguneratzea: 2022/02/23 00:18 (UTC+1)\nEspainiako taldeak Ingalaterrakoaren bisita jasoko du Txapeldunen Ligako final-zortzirenetako joaneko norgehiagokan. Bestalde, Benficak Ajax hartuko du. Bi partidak 21:00etan hasiko dira.\nJuventus eta Chelsea, faboritoak Vila-realen eta Lilleren aurkako partidetan\nPublikatuta: 2022/02/21 20:16 (UTC+1) Azken eguneratzea: 2022/02/21 20:16 (UTC+1)\nAstearte honetan Vila-realek Juventus hartuko du Zeramika estadioan Txapeldunen Ligako final-zortzirenetako joaneko partidan. Chelsea egungo txapeldunak Lille izango du aurkari Stamford Bridgen.\nLiverpoolek mendean hartu du Inter Milan (0-2); Salzburgok eta Bayernek berdindu egin dute (1-1)\nPublikatuta: 2022/02/16 09:10 (UTC+1) Azken eguneratzea: 2022/02/17 09:10 (UTC+1)\nIngalaterrako taldeak abantaila hartu du Txapeldunen Ligako final-zortzirenetako kanporaketan, San Siron garaipena lortuta. Austriako eta Alemaniako taldeen arteko lehia, berriz, berdinduta amaitu da.\nPSGk mendean hartu du Real Madril eta Manchester Cityk bideratu egin du Sporting Lisboaren aurkako kanporaketa\nPublikatuta: 2022/02/15 13:34 (UTC+1) Azken eguneratzea: 2022/02/16 13:34 (UTC+1)\nParis Saint-Germainek 1-0 garaitu du Real Madril Txapeldunen Ligako final-zortzirenetako joaneko partidan. Manchester City, berriz, aise nagusitu zaio Sporting Lisboari (0-5).\nInter, Liverpool, Salzburgo eta Bayern, kanporaketak bideratzeko helburuarekin\nPublikatuta: 2022/02/15 09:21 (UTC+1) Azken eguneratzea: 2022/02/16 09:21 (UTC+1)\nAsteazken honetan, Txapeldunen Ligako final-zortzirenetako bi partida jokatuko dira: Inter Milan – Liverpool eta Salzburgo – Bayern Munich.\nPSG-Real Madril, Txapeldunen Ligako final-zortzirenetako partida nagusia\nPublikatuta: 2022/02/14 18:37 (UTC+1) Azken eguneratzea: 2022/02/14 18:37 (UTC+1)\nAsteartean hasiko dira jokatzen Txapeldunen Ligako final-zortzirenetako aurreneko bi partidak: PSG - Real Madril eta Sporting Portugal - Manchester City.\nAste honetan hasiko dira Txapeldunen Ligako final-zortzirenak\nPublikatuta: 2022/02/14 14:30 (UTC+1) Azken eguneratzea: 2022/02/14 14:30 (UTC+1)\nLauk partida jokatuko dira tartean, PSG-Real Madril.\nPublikatuta: 2021/12/12 15:27 (UTC+1) Azken eguneratzea: 2021/12/13 15:27 (UTC+1)\nUEFAk zozketa errepikatu behar izan du. Vila-realen aurkaria ateratzeko momentuan zazpi aukera zeuden eta sei egon behar ziren.\nPublikatuta: 2021/12/10 00:30 (UTC+1) Azken eguneratzea: 2021/12/10 00:30 (UTC+1)\nPublikatuta: 2021/12/08 08:18 (UTC+1) Azken eguneratzea: 2021/12/09 08:18 (UTC+1)\nBarçak porrota jaso du Bayern Munichen aurka (3-0), eta Benficak Dinamo Kiev mendean hartu duenez (2-0), Portugalgo taldeak egin du aurrera. Sevilla ere geratu da txapelketatik at, Salzburgoren aurka galduta (1-0). Ondorioz, Europa Ligan arituko dira biak.\nPublikatuta: 2021/12/07 00:22 (UTC+1) Azken eguneratzea: 2021/12/08 00:22 (UTC+1)\nPublikatuta: 2021/12/06 09:37 (UTC+1) Azken eguneratzea: 2021/12/07 09:37 (UTC+1)\nPublikatuta: 2021/12/05 13:25 (UTC+1) Azken eguneratzea: 2021/12/05 13:25 (UTC+1)\nPartida horietan erabakiko da talde bakoitza zein postutan geratzen den multzo ezberdinetan, hurrengo fasera lehen biak pasatuz. Multzo bakoitzeko hirugarrena Europa Liga jokatzera pasako litzateke.\nMunduko Futbol Txapelketa Qatar 2022


Hanuman - Wikipedia, entziklopedia askea.\nMacchanu (en) eta Makardhwaja (en)\nHanuman hinduismoko jainko bat da, tximu antropomorfiko itxuraz. Rama jainko-erregearen (eta Vishnuren pertsonifikazioaren) adiskidea da mitologia hinduaren arabera. Sanskritozko izenak "baraila handi batzuk dituena" esan nahi du.\nRamayana epopeiako pertsonaia nagusietako bat da, non Ramari lagundu egiten dio Sita emaztea aurkitzen eta Ravana deabruen armadaren kontra borrokatzen. Beste testu askotan ere aipatzen da, hala nola Mahabharatan, Purana zenbaitetan eta Jainisteko testu batzuetan. Horietako batzuek Shiva jainkoaren haragitze gisa aurkezten dute.\nBotere eta indar apartak ditu Hanumanek, mendiak altxatzeko eta deabruak hiltzeko gai da. Haren ezaugarri nagusia Rama jainkoarekiko leialtasun osoa da eta hortaz jarraitzaile edo dizipulu perfektuaren irudia da. Maza batez irudikatu ohi da ikonografian, eta maiteminduen babeslea da, leialtasunaren, balioaren, fideltasunaren, pairamenaren eta laguntasunaren sinboloa. Hinduismo modernoan oso jainko ezaguna da.\nArtikulu hau, osorik edo zatiren batean, katalanezko Wikipediako «Hanuman» artikulutik itzuli da; zehazki, 2021-11-21-ko bertsio honetatik. Izan ere, artikulu horretan aritu diren wikilariek GFDL edo CC-BY-SA 3.0 lizentziekin argitaratu dute beren lana.\nOrriaren azken aldaketa: 15 abendua 2021, 21:55.


Muskizko Merkataritzarako eta Ostalaritzarako partaidetza-diagnostikoa\nMuskizko Merkataritzarako eta Ostalaritzarako partaidetza-diagnostikoa\nOstirala, 18 abendua, 2020 | Enpresa eta merkataritzarako laguntzak\nMUSKIZKO MERKATARITZARAKO ETA OSTALARITZARAKO INFORMAZIOA.\nMuskizko Udalak PARTAIDETZA-DIAGNOSTIKO bat jarri nahi du abian, udalerriko merkataritzaren eta ostalaritzaren garapena bultzatzeko. Horretarako, funtsezkoa da zuen PARTE-HARTZEA ETA LANKIDETZA. LANKIDETZA horri ekiteko, LANGILEEN FUNDAZIOA, proiektu honetan Udalarekin lankidetzan diharduen erakundea, zuekin harremanetan jarriko da.\nKontsumitzailea zaren aldetik, funtsezkoa zara udalerriko merkataritza- eta ostalaritza-sektoreak aurrera egin dezan. Bete GALDETEGI HAU guri laguntzeko!!!